وته‌بێژی یه‌كێتی: ئه‌ركی نه‌ته‌وه‌یی‌و نیشتمانیی ئێمه‌یه پشتیوانیی له خه‌باتی باكوور‌و پارچه‌كانی تری كوردستان بكه‌ین – Knwe.org\nسەرەکی » چاوپێکه‌وتن » وته‌بێژی یه‌كێتی: ئه‌ركی نه‌ته‌وه‌یی‌و نیشتمانیی ئێمه‌یه پشتیوانیی له خه‌باتی باكوور‌و پارچه‌كانی تری كوردستان بكه‌ین\nلە دیدارێکی لەگەڵ سۆشیال میدیای كوردستانی نوێ دا\nسه‌عدی ئه‌حمه‌د پیره ئه‌ندامی مه‌كته‌بی سیاسی‌و وته‌بێژی یه‌كێتیی نیشتمانیی كوردستان له دیدارێكی تایبه‌تی سۆشیال میدیای كوردستانی نوێ- دا،تیشكی خسته‌سه‌ر چه‌ندین پرسی گرنگیی ناوخۆی هه‌رێمی كوردستان‌و عیراق‌و ناوچه‌كه‌و هه‌ڵویستی له باره‌یانه‌وه خسته‌ڕوو.\nسه‌ره‌تا ده‌رباره‌ی ئه‌و ته‌وه‌ره گرنگانه‌ی كه له كۆبوونه‌وه‌كه‌ی ئه‌م دواییه‌ی مه‌كته‌بی سیاسییدا تاوتوێكران، سه‌عدی ئه‌حمه‌د پیره رایگه‌یاند: ئه‌و ته‌وه‌رانه‌ی گرنگیمان پێدان‌و به‌شێك بوون له به‌رنامه‌ی ئه‌م كۆبوونه‌وه‌یه‌ی مه‌كته‌بی سیاسی، یه‌كه‌میان بریتی بوو له بارودۆخی هه‌رێمی كوردستان‌و عیراق‌و كێشه‌كانی كه هه‌یه. له‌سه‌ر ئه‌م بابه‌ته زۆر به‌درێژی‌و به‌چڕی باسمان كرد كه بارودۆخی هه‌رێمی كوردستان، بارودۆخی عیراق، ته‌نانه‌ت پێش هاتنی داعش-یش، له ئه‌نجامی نه‌بوونی رای هاوبه‌ش له نێوان هه‌رێمی كوردستان‌و عیراق، بووه هۆكاری بڕینی مووچه‌ی خه‌ڵك‌و به‌شی كوردستان له بودجه‌ی گشتیی عیراقدا. ئه‌وه سه‌ره‌تای ناكۆكییه‌كه بوو، به‌ڕاستی ئه‌و كێشانه‌ش هه‌ر هه‌بوون له نێوان هه‌رێمی كوردستان‌و حكومه‌تی فیدراڵی عیراق، به‌ڵام هه‌تا سه‌رۆك مام جه‌لال سه‌رۆك كۆماری عیراق بوو، ئه‌و كێشانه‌ی به ئاسانی چاره‌سه‌ر ده‌كرد، هه‌مپه‌یوه‌ندییه‌كی ته‌ندروست‌و باشی هه‌بوو له‌گه‌ڵ به‌رپرسانی هێزه سیاسییه‌كانی عیراق له شیعه‌و سوننه كه له ده‌سه‌ڵات بوون، هه‌میش ده‌یتوانی له هه‌رێمی كوردستان رۆڵێكی ئیجابی بگێڕێت، كه په‌یوه‌ندی هه‌بوو به‌پارتی‌و سه‌رۆكی پارتی‌و مه‌كته‌بی سیاسیی پارتی‌و براده‌رانی یه‌كێتی‌و هێزه سیاسییه‌كانی عه‌لمانی‌و ئیسلامیی له هه‌رێمی كوردستان. به نه‌خۆش كه‌وتنی مام جه‌لال ئه‌م پرده نه‌ما، كه بتوانێت ناكۆكییه‌كان گه‌مارۆبدات و ده‌رچه‌یه‌كی بۆ بدۆزێته‌وه، به‌داخه‌وه گه‌یشته نزیكی پچڕان. له دوای ئه‌وه مه‌سه‌له‌ی داعش-یش په‌یدا بوو كه جه‌بهه‌یه‌كی كرده‌وه، له نێوان هه‌رێمی كوردستان‌و عیراقدا جه‌بهه‌یه‌كی 1000و 50 كیلۆمه‌تری، كه ئه‌مه‌ش پێموایه كێشه‌یه‌كی زۆر گه‌وره‌ی بۆ عیراق‌و هه‌رێمی كوردستانیش دروستكرد، كه رۆژانه له‌جوڵانی هێزه‌كان، له به‌كارهێنانی هێزه‌كان له شه‌ڕه‌كان، ئیمكانیاتێكی زۆری هه‌رێمی كوردستان‌و عیراق سه‌رف ده‌بوو. شانبه‌شانی ئه‌وه‌ش نرخی نه‌وت داده‌به‌زی به‌شێوه‌یه‌ك كه له 120 دۆلار دابه‌زی بۆ 28 دۆلار‌و 30 و 32 دۆلار، كه ئه‌مه نیوه‌ی پێویستییه‌كانی هه‌رێم‌و پێویستییه‌كانی عیراق كه له رابردوودا هه‌بوو، دا نه‌ده‌پۆشی. شانبه‌شانی ئه‌وه، ئه‌و ناكۆكییانه‌ی به‌هۆی داعشه‌وه له رۆژئاوای كوردستان‌و سوریا هاته‌پێش‌و رۆڵی توركیا هه‌م ماوه‌یه‌ك چاو نوقاندن له هاتوچۆی داعشیه‌كان، ئه‌وانه‌ی كه له ده‌ره‌وه ده‌هاتن‌و هه‌روه‌ها ئه‌و سنوورانه‌ی كه له‌گه‌ڵ سوریا هه‌ن، ئه‌وانه‌ی كه بۆ ئێمه تیرۆریستن، بۆ توركیا هاوپه‌یمان بوون‌و هه‌ڵوێستی توركیا له كۆبانی، هه‌ڵوێستی توركیا له‌م دواییه له هێرشی بۆ داگیركردنی عه‌فرین‌و ناوچه‌كانی تر، هه‌روه‌ها ئه‌و هه‌ڕه‌شانه‌ی توركیا هه‌میشه له هه‌رێمی كوردستانی ده‌كات، ئه‌وه بارودۆخێكی ئه‌منیی دروستكردووه كه ژماره‌یه‌كی زۆر له دێهاته‌كانی دۆڵی باڵه‌ییان، ناوچه‌ی برادۆست، ناوچه‌ی گه‌ردی‌و له چه‌ند ناوچه‌یه‌كی دیكه، بۆته هۆی ئه‌وه‌ی كێشه‌یه‌كی یه‌كجار زۆربۆ هه‌رێمی كوردستان‌و ئه‌و دێیانه‌ی كه ئێمه زۆر به زه‌حمه‌ت ئاوەدانمان كردوونه‌ته‌وه، خه‌ریكه ورده ورده له ئه‌نجامی هێرشه ئاسمانییه‌كانی توركیا به‌ناوی مۆڵگه‌و سه‌نگه‌ره‌كانی په‌كه‌كه‌وه، دێیه‌كان بۆردوومان ده‌كات‌و بۆته هۆی شه‌هیدكردنی هاووڵاتی بێده‌ره‌تان، ئه‌مه بارودۆخێكی ئه‌منیی خراپی دروستكردووه، وتیشی: ئێمه له‌م كۆبوونه‌وه‌یه‌دا باسمان له‌وه‌كرد كه ئه‌مانه چۆن چاره‌سه‌ر ده‌كه‌ین؟ له‌گه‌ڵ توركیا چۆن قسه بكه‌ین؟ له‌گه‌ڵ ئێران چۆن قسه بكه‌ین؟ له‌گه‌ڵ عیراق چۆن قسه بكه‌ین؟ئایا ئه‌م بابه‌ته ئه‌منی‌و ئابوورییه، راسته بكرێته بابه‌تێكی هه‌ڵبژاردن، یان ئه‌وه به‌ده‌ره له هه‌ڵمه‌تی هه‌ڵبژاردن؟چونكه ئه‌وه په‌یوه‌ندیی به‌هه‌ر تاكێكه‌وه هه‌یه له كوردستان‌و په‌یوه‌ندیی به‌سه‌روه‌ریی خاكی عیراق‌و خاكی هه‌رێمی كوردستانه‌وه هه‌یه. ئه‌وه بابه‌تێكه چۆن مه‌سه‌له‌ی سنوور ده‌سه‌ڵاتی فیدرالییه (حه‌سرییه) په‌یوه‌ندیی به حكومه‌تی فیدراڵه‌وه هه‌یه، چۆن حكومه‌تی عیراق له‌سه‌ر یه‌ك ده‌روازه‌ی سنوور ده‌ڵێ ئه‌وه سه‌ڵاحیاتی خۆمه، ده‌بێ له‌پاراستنی سنووریش سه‌ڵاحیاتی خۆی بێ، ده‌بێ بیشیپارێزێ، بۆ ده‌بێ هه‌رێمی كوردستان سنووره‌كان بپارێزێ؟ به‌ڵام كه ده‌كه‌وێته سه‌ر مه‌سه‌له‌ی حساب‌و كتاب، له به‌غدا ده‌ڵێن ئه‌وه سه‌ڵاحیاتی حكومه‌تی فیدراڵه.\nلیستێكی سه‌ربه‌خۆ بۆ یه‌كێتی\nسه‌باره‌ت به هه‌ڵبژاردنی په‌رله‌مانی عیراق،وته‌بێژی یه‌كێتیی نیشتمانیی كوردستان ئاماژه‌ی به‌وه‌كرد: بابه‌تێكی تر كه ئێمه پێویست بوو قسه‌ی له‌سه‌ر بكه‌ین‌و قسه‌مان له‌سه‌ر كرد، بابه‌تی هه‌ڵبژاردنی په‌رله‌مانی عیراقه، هه‌ڵبژاردنی په‌رله‌مانی عیراق پێداویستیی هه‌یه، پێداویستییه‌كانی بریتین له پاره‌و ئه‌و كه‌ره‌ستانه‌ی وه‌كو روونكردنه‌وه له بابه‌تی ره‌سم‌و پۆسته‌ر‌و دانانی به‌رنامه‌ی ته‌له‌فیزیۆنی‌و رۆژنامه بۆ خۆناساندن‌و پاشان ئاماده‌كردنی پرۆگرامی یه‌كێتیی نیشتمانیی بۆ ئه‌م هه‌ڵبژاردنه، ئه‌مانه هه‌موو كه‌ره‌سته‌ی باشی ده‌وێ‌و ده‌بێ ئاماده بكرێ، زیاتریش ده‌بێت هه‌ڤاڵانی سه‌ركردایه‌تی‌و مه‌كته‌بی سیاسی، ئه‌وانه‌ی كه كاندید نین، هه‌ر كه‌سه‌یان بگه‌ڕێنه‌وه بۆ ناوچه‌كانی خۆیان، هه‌ولێرییه‌كان بۆ هه‌ولێر‌و سلێمانییه‌كان بۆ سلێمانی‌و كه‌ركوكییه‌كان بۆ كه‌ركوك‌و گه‌رمیانی بۆ گه‌رمیان‌و خانه‌قینی بۆ خانه‌قین‌و دهۆكی بۆ دهۆك، بۆئه‌وه‌ی پشتیوانیی بكه‌ن له كاندیده‌كانی كه هه‌ڵمه‌تی هه‌ڵبژاردن بكه‌ن، رۆڵی سه‌ركردایه‌تی‌و مه‌كته‌بی سیاسیی رۆڵی سه‌رپه‌رشتیكاری به‌رنامه‌كه‌یه، به‌ڵام هه‌ڵمه‌ته‌کە كاندیده‌كان‌و مه‌ڵبه‌نده‌كان ده‌یكه‌ن، له‌كوێ پێویستیان بێت ئه‌و به‌رپرسانه‌ی كه داده‌نرێن بۆ ناوچه‌كان، له‌وێ هاوكارییان ده‌كه‌ن.\nوته‌بێژی یه‌كێتیی نیشتمانیی كوردستان ده‌رباره‌ی چۆنێتیی خۆئاماده‌كردنی یه‌كێتیی بۆ هه‌ڵبژاردن رایگه‌یاند: بۆ هه‌ڵبژاردن یەکێتی به‌لیستی تایبه‌ت، لیستێكی سه‌ربه‌خۆ بۆ یه‌كێتیی نیشتمانیی كوردستان بەشداریی دەکات، ئێمه ئه‌زانین مه‌سه‌له‌ی زۆربوونی ژماره‌ی گروپه‌كان، قه‌واره سیاسییه‌كان به‌تایبه‌تی له سنووری پارێزگای سلێمانی، ره‌نگه موفاجه‌ئاتی تێدا روو بدات، هه‌وڵی ئه‌وه ده‌ده‌ین كه ده‌نگی خۆمان بهێنینه‌وه ئه‌گه‌ر زیاتر نه‌هێنین، كاری بۆ ده‌كه‌ین، قسه زۆره ئێستا كه هه‌ریه‌كه له چوارچێوه‌ی هه‌ڵمه‌تی هه‌ڵبژاردن به‌شان‌و باڵی خۆیدا هه‌ڵده‌ڵێ، به‌ڵام ده‌بێ خه‌ڵك له هه‌رێمی كوردستان ئه‌وه‌ی به‌بیردا بێ كه ئێمه له رۆژی دروستبوونی یه‌كێتیی نیشتمانیی كوردستانه‌وه، هه‌نگاو به‌هه‌نگاو، قۆناغ به قۆناغ، وێستگه به وێستگه، خوێنمان داوه له پێناوی گواستنه‌وه‌ی میلله‌ته‌كه‌مان له قۆناغێكه‌وه بۆ قۆناغێكی تر.\nروونیشیكرده‌وه: ئێمه به‌رنامه‌ی سیاسیمان ئه‌وه‌یه كه له ئاوه‌دانكردنه‌وه به‌رده‌وام بین، كێشه‌ی گه‌نجان، له ئیشكردن به‌رده‌وام بین، له چاره‌سه‌ركردنی كێشه‌ی كه‌مئه‌ندام‌و ماڵه شه‌هید كه پێموایه مافێكی ئه‌خلاقی‌و سیاسی‌و كۆمه‌ڵایه‌تییان له‌سه‌ر ئێمه هه‌یه، لێنه‌گه‌ڕێین موحتاج بن، له‌هه‌مانكاتدا ئه‌وه‌ی په‌یوه‌ندیی به‌جوتیار‌و به‌رهه‌مهێنه‌رانی كوردستانه‌وه هه‌یه‌و به‌رهه‌مه‌كانیان ته‌سلیم كردووه، گوشار له حكومه‌تی عیراق بكه‌ین كه پاره‌ی كه‌ڵه‌كه‌بووی چه‌ند ساڵی به‌رهه‌مه‌كانیان بدات، چونكه ئه‌گه‌ر وا نه‌بێت، هانیان ده‌دات دێیه‌كانیان جێبهێڵن‌و له‌مه‌ودوا كشتوكاڵ نه‌كه‌ن.له‌هه‌مانكاتدا گرنگییه‌كی ته‌واو بده‌ین به‌كوردانی تاراوگه، چونكه كوردانی تاراوگه له‌سه‌رده‌مێكدا سه‌رچاوه‌ی ئابووری زۆر گرنگ بوون بۆ كه‌سوكاره‌كانیان‌و به‌شداریكردنیان له دۆخی ئابووری وڵاته‌كه‌مان، ئێستاش سه‌رچاوه‌یه‌كی زۆر گرنگن بۆ پێگه‌یاندنی زانا‌و دانای ئه‌وتۆ كه له زانكۆكانمان له بواری فێركردندا زۆر پێویستمان پێیان ده‌بێ. ئه‌وه بێجگه له مه‌سه‌له‌ی كۆچكردن‌و چاره‌سه‌ری بژێوی‌و مووچه‌ی مامۆستا‌و فه‌رمانبه‌ر‌و گێڕانه‌وه‌ی ئه‌و متمانه‌یه‌ی كه مووچه‌خۆر به‌حكومه‌تی هه‌رێمی كوردستان نه‌یماوه، هه‌روه‌ها پێدانی مووچه‌ی بێ پاشه‌كه‌وت له‌كاتی خۆیدا.وتیشی: ئێمه به‌رنامه‌كانمان ئه‌وه‌یه كه گرنگیی زیاتر به مه‌سه‌له‌ی خوێندن‌و به‌رزكردنه‌وه‌ی ئاستی خوێندن بده‌ین‌و پێمانوایه ئه‌و رێگه‌یه‌ی دراوه به زانكۆ جیهانییه‌كان كه بێن لێره لق‌و به‌ش بكه‌نه‌وه، هه‌وڵ بدرێت ورد بكرێته‌وه كه چۆن ده‌توانن ئاستی خوێنده‌واری‌و ئاستی زانیاریی لێره به‌رزبكه‌نه‌وه، له‌گه‌ڵ ئه‌وه‌شدا هه‌رێمی كوردستان ده‌ست بكات به پڕۆژه‌ی ستراتیژیی كه ده‌رفه‌تی كار زیاتر بدا‌و ئێمه پێویسته هه‌وڵی ئه‌وه بده‌ین به‌شێكی زۆر له ده‌رچووه‌كان، ئه‌وانه‌ی خوێندنیان ته‌واو كردووه یان ئه‌وانه‌ی بێكارن، كاریان بۆ بدۆزینه‌وه.\nخه‌ڵكی كوردستان كردوویه‌تی له چوارچێوه‌ی یه‌كێتیی نیشتمانیی كوردستاندا\nده‌رباره‌ی بۆچوونی یه‌كێتیی له‌سه‌ر چۆنێتیی به‌ڕێوه‌چوونی هه‌ڵمه‌تی هه‌ڵبژاردن، وته‌بێژی یه‌كێتیی نیشتمانیی كوردستان رایگه‌یاند: ئێمه لایه‌نگری ئه‌وه‌ین كه به‌زمانێكی زبر موخاته‌به‌ی یه‌كتری نه‌كه‌ین، هه‌وڵی ئه‌وه بده‌ین له‌م هه‌ڵمه‌تی هه‌ڵبژاردنه‌دا كه‌م ئێسك‌و پروسكی تێدا بشكێ، چونكه ئه‌م هه‌ڵبژاردنه بۆ په‌رله‌مانی عیراقه، لایه‌نه كوردستانییه‌كان هه‌موو به‌یه‌كه‌وه لاوازن، جا ئه‌گه‌ر په‌رته‌وازه بن ده‌بێ چۆن بێ؟ هه‌ندێجار یه‌كێ خۆی پێ گه‌وره ده‌بێ‌و ده‌چێ له‌سه‌ر لیستێكی عه‌ره‌بی خۆی هه‌ڵده‌بژێرێ، پێموایه ئه‌مه خۆڕیسواكردنه، بۆیه پێمباشه له‌و هه‌ڵمه‌تی هه‌ڵبژاردنه‌دا، هه‌ركه‌س ته‌ئكید له‌سه‌ر به‌رنامه‌كه‌ی خۆی بكاته‌وه، من ده‌ڵێم به‌رنامه‌كه‌ی من باشه، به‌رنامه‌كه‌ی ئه‌وی تر با خه‌ڵك بیخوێنێته‌وه، میلله‌تی ئێمه به‌سیاسی كراوه، ده‌توانێ به‌راورد بكات، ئه‌وه مه‌سه‌له‌یه‌كه، مه‌سه‌له‌ی دووه‌م، له‌م رۆژانه‌ی دواییدا هه‌ڵمه‌ت‌و هێرشی زۆر هه‌یه بۆ سه‌ر یه‌كێتیی نیشتمانیی كوردستان، به‌داخه‌وه ئه‌و گروپانه‌ی كه له‌یه‌كێتی جیاده‌بنه‌وه، هه‌موویان له یه‌كێتی جیاده‌بنه‌وه چونكه به‌حساب یه‌كێتی زۆر له‌گه‌ڵ پارتی به‌یه‌كه‌وه حكومه‌ت پێكده‌هێنێت، به‌ڵام له‌ڕاستیدا هاوكاریی پارتی ده‌كه‌ن دژی یه‌كێتی، دژایه‌تیی یه‌كێتی ده‌كه‌ن‌و له یه‌كێتی ده‌خۆن. وتیشی: من ده‌مه‌وێت ئه‌وه بڵێم، یه‌كێتی بزووتنه‌وه‌یه‌كه له ئه‌سڵدا كراوه بۆ كۆتاییهێنان به‌م ته‌مومژه‌ی كه رێكه‌وتننامه‌ی جه‌زائیر به‌سه‌ر خه‌ڵكی كورستانیدا هێنا‌و خه‌ڵكی كوردستان له‌و نه‌هامه‌تییه رزگار بكات، گۆڕان له‌لایه‌ن كاك نه‌وشیروانه‌وه دامه‌زرا له‌به‌رئه‌وه‌ی گۆڕان رازی نه‌بوو به‌ئیداره‌ی سه‌ركردایه‌تیی یه‌كێتیی بۆ یه‌كێتی، خۆ له‌پێناوی گۆڕان دروست بوو، ئه‌وه‌ی ئێسته كه هاوپه‌یمانه‌كه‌ی كاك به‌رهه‌م هاتووه، كاك به‌رهه‌م وه‌كو قه‌شه له هۆڵه‌كاندا ده‌سوڕێته‌وه‌و قسه بۆ خه‌ڵك ده‌كات‌و ده‌ڵێ كه‌رامه‌ته‌كه‌ت ئه‌گێڕمه‌وه، ده‌وڵه‌مه‌ندت ئه‌كه‌م، وات بۆ ئه‌كه‌م‌و وات بۆ ئه‌كه‌م، خه‌ڵك هه‌قیه‌تی لێی بپرسێ چۆن‌و چی ده‌كه‌ی؟ له‌ڕابردوودا ئێمه تۆمان تاقیكردۆته‌وه، پێویست ناكا له‌مه‌دا وشه‌ی زبر به‌كاربهێنی، خه‌ڵك هه‌قیه‌تی بڵی چۆن دژایه‌تی گه‌نده‌ڵی ده‌كه‌ی؟ ئه‌ی خۆت چۆن ژیاویت له‌و كاته‌ی كه له ده‌سه‌ڵات بووی؟ پاشان ئه‌م بابه‌تی كه‌رامه‌تی ئێمه به‌ڕۆژو دوو رۆژ وایلێنه‌هاتووه، به‌شێكی له‌و سه‌رده‌مه‌دا بوو كه تۆی تێدا بوو، مه‌سه‌له‌ی هه‌موو جومگه ئابوورییه‌كان به نه‌وتیشه‌وه، له‌و كاته‌ی ئه‌و سه‌رۆك وه‌زیران بوو، ئه‌وه هه‌بوو، ئه‌و چی كردووه له‌و كاته‌دا؟ بۆیه له‌و بابه‌ته‌دا پێویست ناكات ئێمه وشه‌ی به‌رز‌و نزم به‌یه‌ك بڵێین، به‌ڵكو دابنیشین‌و موناقه‌شه‌یه‌كی ته‌ندروستی یه‌كتر بكه‌ین‌و بزانین تۆ ئه‌ته‌وێ چی بكه‌ی؟ هه‌رێمی كوردستان به‌و شێوه‌یه‌ی كه هه‌یه، به‌ڵێ له ئه‌نجامی خه‌باتی خه‌ڵكی كوردستان به ژن‌و پیاوه‌وه له چوارچێوه‌ی یه‌كێتیی نیشتمانی‌و هێزی تر گه‌یشتۆته ئه‌مڕۆ، به‌ڵام ئه‌گه‌ر تۆ پێتوایه كه‌سێكی ئه‌وه ده‌كه‌ی، نه‌خێر من ئه‌ڵێم ئه‌وه خه‌ڵكی كوردستان كردوویه‌تی له چوارچێوه‌ی یه‌كێتیی نیشتمانیی كوردستاندا.\nكه‌ركوكییه‌كان ده‌بێ به‌یه‌كه‌وه چاره‌سه‌ری كێشه‌ی كه‌ركوك بكه‌ن\nده‌رباره‌ی دۆخی كه‌ركوك،سه‌عدی ئه‌حمه‌د پیره روونیكرده‌وه:من پێموایه مه‌سه‌له‌ی سێیه‌م كه گرنگ بوو باسمان كرد، مه‌سه‌له‌ی بارودۆخی كه‌ركوك بوو، ئێمه نیگه‌رانین له دۆخی كه‌ركوك، نیگه‌رانییه‌كه‌ی ئێمه گه‌یشتۆته ئه‌و راده‌یه‌ی كه له‌گه‌ڵ عیراق پێویسته له‌و باره‌یه‌وه قسه بكرێ‌و هه‌وڵ بدرێت كه رێگه نه‌درێ دۆخی كه‌ركوك بشێوێنرێت، شۆڤێنیزم هه‌یه له ده‌ره‌وه‌ی كه‌ركوك ده‌یه‌وێت له ناو كه‌ركوك به‌رنامه شۆڤێنییه‌كانی خۆی بسه‌پێنێت، یان هه‌وڵی هه‌نارده‌كردنی ئه‌فكار‌و دروستكردنی سیستمێكی دینی نه‌ژادپه‌رستی له كه‌ركوك ده‌درێت، ده‌یه‌وێت بارودۆخی كه‌ركوكێكی ته‌ندروست، پێكه‌وه‌ژیانی پێكهاته‌ی جیاجیای سیاسی، مه‌زهه‌بی‌و ئیتنی له كه‌ركوك زه‌حمه‌ت بكات، له‌و بابه‌ته‌دا ئێمه له‌خه‌می ئاینده‌ی كه‌ركوكین، ئێمه پێمانوایه ئه‌وه‌ی كه په‌یوه‌ندیی به‌كورده‌وه هه‌یه، له‌به‌رئه‌وه‌ی كورد له‌وێ زۆرینه‌یه، پێویسته كورد له هه‌موویان پشوو درێژتر بێت‌و كاربكات له پێناوی خۆشكردنی زه‌مینه بۆئه‌وه‌ی بتوانن چۆن ئه‌مانه به‌یه‌كه‌وه هه‌ڵبكه‌ن‌و به‌یه‌كه‌وه بژین، من پێموایه ئه‌و توركمانانه‌ی یان ئه‌و عه‌ره‌بانه‌ی له كه‌ركوك ورته‌ورت ده‌كه‌ن، خۆیان خه‌ڵكی كه‌ركوك نین‌و له‌وێش دانه‌نیشتوون، توركمانه‌كان به‌شێكیان یان له قه‌ڵاكه دانیشتوون، یان له به‌غدا له سه‌فاره‌تی توركیا ئیش ئه‌كه‌ن، یان له ئه‌سته‌نبوڵ‌و ئه‌نقه‌ره ئه‌فسه‌رن له جه‌ندرمه‌ی توركیا، ئه‌گینا ئه‌وانه‌ی له كه‌ركوكن، خه‌ڵكی رێكوپێك‌و پێكه‌وه‌ژیانن‌و ده‌مێكه به‌یه‌كه‌وه ده‌ژین. عه‌ره‌به‌كانیش ئه‌و كۆنه به‌عسییانه‌ن كه له عه‌مان‌و كه‌نداوو ئه‌سته‌نبوڵ دیپلۆماتن، هه‌میشه باسی كه‌ركوك ده‌كه‌ن. ئێمه باسی ئه‌وه‌مان نه‌كردووه كه كه‌ركوك له كه‌ركوكییه‌كان بسه‌ندرێ‌و باسی ئه‌وه‌مان نه‌كرد كه كێشه‌ی كه‌ركوك به‌بێ كه‌ركوكییه‌كان چاره‌سه‌ر بكرێ، پێمانوایه كه‌ركوكییه‌كان ده‌بێ به‌یه‌كه‌وه چاره‌سه‌ری كێشه‌ی كه‌ركوك بكه‌ن،به‌بێ ده‌ستوه‌ردان، چ له هه‌رێم چ له به‌غدا، جارێ له تاران‌و ئه‌نقه‌ره چاره‌سه‌ر نابێت، یان له عه‌مان‌و سعودیه، له كه‌نداویش چاره‌نابێت، به‌ڵكو كه‌ركوكییه‌كان خۆیان ده‌توانن چاره‌سه‌ری بكه‌ن.\nبه‌یه‌كێتیی ناو یه‌كێتیی بتوانین كێشه‌كانمان چاره‌سه‌ر بكه‌ین\nسه‌باره‌ت به دۆخی ناوخۆی یه‌كێتی‌و ئه‌و ده‌نگۆیانه‌ی باس له ناكۆكی نێوان به‌رپرسانی یه‌كێتی ده‌كه‌ن، سه‌عدی ئه‌حمه‌د پیره ئاماژه‌ی به‌وه‌كرد: ئه‌وه بابه‌تی ناكۆكیی نێوان براده‌ران نییه، ئه‌و ناكۆكییه له‌ناو یه‌كێتیدا هه‌ر هه‌بووه، بۆیه هه‌میشه یه‌كێك له دروشمه دیار‌و خۆشه‌ویسته‌كانی مام جه‌لال، به‌یه‌كێتیی ناو یه‌كێتیی بتوانین كێشه‌كانمان چاره‌سه‌ر بكه‌ین، یه‌كێتیی ناو یه‌كێتی، واته یه‌كێتییه‌كی دوور له كلك گرێدان‌و ته‌كه‌تولات، یه‌كێتی له ئانوساتێكدا دامه‌زراوه‌و له‌هه‌مانكاتیشدا له‌بنه‌ڕه‌تدا له سه‌رچاوه‌و چوارچێوه‌ی فیكری جیاجیا وه‌كو هێزێكی نیمچه به‌ره‌یی پێكهاتووه، پاشان له كۆنگره‌ی یه‌كه‌مدا كراوه به‌یه‌ك، بۆیه پێموایه ئێستا كه ئێمه پێمانوابێت ئه‌وه شتێكی تازه‌یه‌و دیارده‌یه‌كی تازه‌یه له‌ناو یه‌كێتی، نه‌خێر ئه‌وه مانای ئه‌وه‌یه یه‌كێتیی ناناسێ، ئه‌وه هه‌ر هه‌بووه، بۆیه پێموایه كێشه‌كه له‌وێوه ده‌ستپێده‌كات كه پێشتر چونكه دیزاینه‌ری یه‌كێتیی سه‌رۆك مام جه‌لال بووه، به‌ڕێوه‌بردنه‌كه‌شی مام جه‌لال بووه‌و ئه‌و توانیویه‌تی له‌سه‌ر بنه‌مای یه‌كێتی و ململانێی یه‌كێتی،براده‌رانی یه‌كێتیی كۆبكاته‌وه، به‌ئاراسته‌ی وه‌فا بۆ نیشتمان، وه‌فا بۆ نه‌ته‌وه، وه‌فا بۆ داخوازییه‌كانی نه‌ته‌وه، له چوارچێوه‌ی كۆكردنه‌وه‌ی ئه‌و هێزانه‌ی كه ئه‌و ناویلێناون هێزه‌كانی بیرو بازوو، زۆرجاریش له‌وه‌ش ده‌ترازا‌و داوایده‌كردچه‌په‌كانی كوردستان كۆبكاته‌وه له به‌رامبه‌ر راستڕه‌وو موحافیزكاره‌كانی كه له هه‌رێمی كوردستانن. پێموایه ئێستا ئه‌و كێشه‌یه‌ی كه هه‌مانه، به‌شێكیان كێشه‌ی به‌ڕێوه‌بردنه، ئه‌و براده‌رانه‌ی سه‌ركردایه‌تیی یان به‌رپرسیارێتیی به‌ڕێوه‌بردنی یه‌كێتییان هه‌بوو، نه‌یانتوانی ئه‌و بۆشاییه‌ی مام جه‌لال پڕبكه‌نه‌وه.\nوتیشی: ئێمه نه‌مانتوانی كێشه‌كانی ناوخۆمان چاره‌سه‌ر بكه‌ین، به‌شێوه‌یه‌ك كه بتوانین یه‌كێتی ئیداره بده‌ین، پێشتر كه براده‌رانی به‌رپرسی یه‌ك‌و دوو یان بڵێین سێ‌و چوار له دوای مام جه‌لال، ناز‌و گله‌ییان هه‌بوو، مام جه‌لال بۆی پینه ده‌كردن، ئێستا مام جه‌لال نه‌ماوه، ئه‌وه‌ی كه خه‌ڵك ده‌بێ نازی له‌سه‌ر بكات ئێوه‌ن، ئێوه ده‌بێت كه یه‌كێك شتێكی شكاند چاكی بكه‌نه‌وه، بارودۆخی یه‌كێتی له هه‌ر روویه‌كه‌وه كه‌موكوڕی هه‌بوو ئێوه راستی بكه‌نه‌وه، مام جه‌لال ئێمه به‌و هه‌موو ده‌یان ساڵه‌ی له‌گه‌ڵی ژیاوین، فێری سه‌نعه‌تێك كردووه كه چۆن ئیداره‌ی ناكۆكییه سیاسییه‌كان ده‌ده‌ین‌و چۆن ده‌توانین له هه‌ڵبژاردنی وشه‌و له هه‌ڵبژاردنی پێگه‌ی دۆست‌و دوژمن ورد ده‌بین، ئه‌وانه‌ی فێر كردووین، پێویسته ئێمه له‌وێوه ده‌ست پێبكه‌ین‌و هه‌وڵی ئه‌وه بده‌ین كه ئێمه چۆن ده‌توانین به‌و كه‌ره‌سته‌یه‌ی له به‌رده‌ستمانه،هاوكاربین له‌گه‌ڵ لایه‌نه‌كانی تری كوردستان بۆ گه‌یاندنی هه‌رێمی كوردستان‌و پرسی نه‌ته‌وه‌كه‌مان بۆ كه‌نارێكی ئارام، ئه‌م بابه‌ته به‌شێكی گرنگی كێشه‌كانه‌و پێویسته براده‌رانی خۆمان ئه‌وانه‌ی كادر‌و به‌رپرسن به‌شێكی زۆریان ژیاننامه‌یان به‌شێكه له‌و بارودۆخه‌ی كه یه‌كێتیی له زه‌مانی مام جه‌لال‌و كاتی مام جه‌لال‌و دوای مام جه‌لالی تێدابووه، ئێستا بۆ وا پیشانی بده‌ن وه‌كو ئه‌وه‌ی ئاگایان له هیچ نییه؟ ئه‌و ناكۆكییانه له‌ناو یه‌كێتیدا هه‌ر هه‌بووه، ته‌نها ئه‌وانه‌ی به‌یارمه‌تی مام جه‌لال هه‌وڵی ئیحتیواكردن‌و گه‌مارۆدان‌و پووكانه‌وه‌ی ئه‌و ناكۆكییانه‌یان ده‌دا، ئێستا داری تێوه‌رده‌ده‌ن‌و گه‌وره‌تری ده‌كه‌ن، ئه‌وانه‌شی كه داری تێوه‌رده‌ده‌ن‌و ده‌یانه‌وێ گه‌وره‌تری بكه‌ن، زۆرترن له‌وانه‌ی كه ده‌یانه‌وێ گه‌مارۆی ناكۆكییه‌كان بده‌ن‌و كه‌میانبكه‌نه‌وه.\nیه‌كێتی بووه به‌یه‌كێك له سه‌نگه‌ره هه‌ره قایمه‌كانی نیشتمانی‌و نه‌ته‌وه‌یی\nسه‌باره‌ت به هه‌ڵوه‌شاندنه‌وه‌و پێكهێنانه‌وه‌ی مه‌كته‌بی سیاسی، وته‌بێژی مه‌كته‌بی سیاسیی یه‌كێتیی نیشتمانیی كوردستان وتی: من پێموایه له 4/3 و له 5/3 و له 6/3 له پاش ئه‌و كۆبوونه‌وانه‌ی كردمان، له كۆبوونه‌وه‌ی سه‌ركردایه‌تیی مه‌سه‌له‌ی مه‌كته‌بی سیاسیمان چاره‌سه‌ر كرد، ئێمه له 4/3 لێره‌بووین له كۆبوونه‌وه‌یه‌ك كه هێرۆخان بانگهێشتی كردین، ژماره‌یه‌كی زۆر له ئه‌ندامانی مه‌كته‌بی سیاسی هه‌ڵوه‌شاوه باسمان له‌وه‌كرد كه له 4/11 وه كه ده‌كاته‌چوار مانگ، هه‌ندێك له هه‌ڤاڵانی سه‌ركردایه‌تیی مه‌كته‌بی سیاسییان هه‌ڵوه‌شانده‌وه، پێموایه ئه‌مه پێویسته هه‌ڵوه‌سته‌یه‌كی تێدا بكرێ، بزانین هه‌ریه‌كه‌مان له ئاستی به‌رپرسیارێتین له به‌رامبه‌ر هێزێكی سیاسیی ئه‌ساسی كه یه‌ك شاكاری تۆماركردووه له رۆژی دروستبوونیه‌وه‌و باجی خوێنی داوه بۆئه‌وه‌ی ته‌مومژی دوای ئاشبه‌تاڵ بڕه‌وێنێته‌وه‌و ببێته هۆكاری گه‌یاندنی كورد‌و كورردستان به‌م قۆناغه‌ی ئێستا، جگه له‌وه‌ش یه‌كێتی بووه به‌یه‌كێك له سه‌نگه‌ره هه‌ره قایمه‌كانی نیشتمانی‌و نه‌ته‌وه‌یی نه‌ك ته‌نها بۆ پرسه‌كانی په‌یوه‌ند به باشووری كوردستان، به‌ڵكو بۆ هه‌موو پارچه‌كانی تری كوردستان، ئه‌م هه‌ستكردن به لێپرسراوێتییه پێویسته بجوڵێنرێت. وتیشی: دوای ئه‌و كۆبوونه‌وه‌یه، كۆبوونه‌وه‌یه‌كی سه‌ركردایه‌تیمان كرد، هه‌موولایه‌ك به‌وپه‌ڕی لێپرسراوێتییه‌وه بڕیاری ئه‌وه‌یان دا كه مه‌كته‌بی سیاسی هه‌ڵببژێرنه‌وه، به‌تایبه‌تی مه‌كته‌بی سیاسیی له به‌شێكی زۆری هه‌ڤاڵانی پێشووی مه‌كته‌بی سیاسیی هه‌ڵبژێردرایه‌وه، ئه‌م بارودۆخه‌ی ئێستا هه‌رێمی كوردستانی پێدا تێده‌په‌ڕێ كه مه‌كته‌بی سیاسییه‌كمان هه‌یه كاك كۆسره‌ت به‌ده‌سه‌ڵاتێكی زۆره‌وه، هه‌موو كێشه‌كانی به‌ره‌وڕوو كراوه‌ته‌وه به‌هاوكاریی له‌گه‌ڵ مه‌کته‌بی سیاسیی، پرسی هه‌ریه‌ك له كادره‌كان‌و پرسی هاووڵاتی‌و پرسی یه‌كێتی‌و رۆڵی یه‌كێتی‌و هه‌ڵوێستی یه‌كێتی له به‌رامبه‌ر كێشه‌كانی كه هه‌یه، دابڕێژێته‌وه‌و فۆرمه‌له بكا‌و له‌ڕێگه‌ی كه‌ناڵه‌كانی خۆمان‌و له‌ڕێگه‌ی راگه‌یاندنه‌وه ئاراسته‌ی بكات، بۆئه‌وه‌ی خه‌ڵك سوودی لێوه‌ربگرێت. من پێموایه ئێستا چه‌ند هه‌نگاوێكمان بڕیوه به‌ڵام به‌دڵنیاییه‌وه له‌و كۆبوونه‌وه‌یه‌ی سه‌ركردایه‌تیدا كه دێ، هه‌نگاوی تریش ده‌بڕین‌و هه‌وڵی ئه‌وه ده‌ده‌ین ئه‌و بابه‌تانه به‌ته‌واوی بهێنینه‌وه سه‌ر رێچكه‌ی خۆی.\nباسی له‌وه‌شكرد: تا كاتی كۆنگره دوو شتمان كردووه، یه‌كێكیان ئه‌وه‌یه جۆرێك له ئاشته‌وایی ناو ریزه‌كانی یه‌كێتی له سه‌ركردایه‌تیه‌وه تا خواره‌وه‌و ئاشتكردنه‌وه‌ی جه‌ماوه‌ری یه‌كێتی له‌گه‌ڵ سه‌ركردایه‌تیی یه‌كێتی، چونكه قاعیده‌ی یه‌كێتیی هه‌ڵوێستێكی وه‌رگرتووه له‌سه‌ر سه‌ركردایه‌تیی یه‌كێتی، ئه‌و هه‌ڵوێسته‌ی وه‌ریگرتووه، په‌نجا له سه‌دی رازین له‌سه‌ری، به‌ڵام په‌نجا له سه‌دی له ده‌ره‌وه‌ی ده‌سه‌ڵاتی سه‌ركردایه‌تیی یه‌كێتییه، بارودۆخه ئابووریی‌و ئه‌منییه‌كه دۆخێكی وای هێناوه‌ته پێش، به‌ڵام په‌نجا له سه‌دی ئه‌وه‌ی په‌یوه‌ندیی به‌بژێوی خه‌ڵكه‌وه‌یه، په‌یوه‌ندیی به‌بژێوی كادره‌وه‌یه، په‌یوه‌ندیی به‌هاوپه‌یمانێتی‌و سوور بوون له‌سه‌ر وه‌فا یا پابه‌ندبوون به به‌رنامه‌كانی خۆمان، ئه‌مه‌یان هه‌قیانه، پێویسته گوێیان لێڕابگیرێ‌و لێیان فێر ببین.\nیه‌كێتیی خۆپیشانده‌ران ده‌پارێزێ\nسه‌عدی ئه‌حمه‌د پیره ده‌رباره‌ی خۆپیشاندانه‌كانی ئه‌م دواییه‌ی مامۆستایان‌و فه‌رمانبه‌ران‌و شێوازی پشتیوانیی به‌كێتی له داواكانیان، ئاماژه‌ی به‌وه‌كرد: له پێش خۆپیشاندانیش،یه‌كێتیی نیشتمانیی كوردستان پشتیوانی له داخوازییه‌كانی مامۆستایان‌و فه‌رمانبه‌ران كرد، ئه‌وه‌ی په‌یوه‌ندیی به مووچه‌وه هه‌یه، ئێمه له‌بنه‌ڕه‌تدا دژی ئه‌وه‌ین كه ئه‌م بابه‌ته به‌سیاسی بكرێ‌و له‌به‌رده‌می دادگای سلێمانی خه‌ڵك بچێته سه‌ر سته‌یج‌و وتار بخوێنێته‌وه، وه‌كو ئه‌وه‌ی خۆی ئه‌و خۆپیشاندانه‌ی دروست كردبێت، ئه‌و خۆپیشاندانه موڵكی هیچ لایه‌نێكی سیاسی نه‌بوو، ئه‌و خۆیشاندانه خۆپیشاندانی مامۆستایانه له هه‌موو خه‌ڵكی كوردستان بوو.\nروونیشیكرده‌وه: ئیداره‌ی ئه‌م ناوچه‌یه زۆنی سه‌وز به‌ده‌ست یه‌كێتیی نیشتمانیی كوردستانه‌وه‌یه، جێگری سه‌رۆكی حكومه‌ت‌و جێگری وه‌زیری ناوحۆ‌و به‌رپرسی فه‌رمانده‌یی هێزه‌كانی پێشمه‌رگه‌و ئاسایش هه‌مووی به‌ده‌ست یه‌كێتییه‌وه‌ن، یه‌كێتیی خۆپیشانده‌ران له هه‌موو ده‌ستدرێژییه‌ك ده‌پارێزێ، له‌هه‌مانكاتیشدا رێگه ده‌گرێ له هه‌ركه‌س په‌ڵپیان پێبگرێ، به‌ڵام بابه‌تی رێگه نه‌دان به‌هیچ لایه‌نێكی سیاسی، ئه‌و لایه‌نه سیاسییه بیه‌وێت خۆی بكاته پاڵه‌وانی چیرۆكه‌كه، ئه‌وه ناكرێ‌و خۆیان رێگه به‌یه‌كتری ناده‌ن، تۆ ده‌بینی جاریوایه هه‌ندێك خه‌ڵك ده‌چنه سه‌ر سته‌یج دایده‌به‌زێنن به‌فیكه، واته ئه‌م جۆره هه‌وڵه بۆ خۆكردن به‌پاڵه‌وانی ئه‌م چیرۆكه، تائێستا سه‌رنه‌كه‌وتووه. من پێموایه پێویست ناكا ئێمه هیچ قسه‌یه‌كی تێدا بكه‌ین، خۆیان خۆپیشانده‌ره‌كان بای ئه‌وه وشیارن كه لێنه‌گه‌ڕێن ئه‌مان به‌كاریانبهێنن. ئه‌و خۆپیشاندانانه‌ش هه‌ر له سلێمانی نییه، له زاخۆوه تا خانه‌قین هه‌یه، به‌ڵام هه‌ر جێیه‌و به‌حوكمی ئه‌و ئازادی‌و پانتاییه‌ی دیموكراسیی كه هه‌یه.\nجیابوونه‌وه ته‌نها به راپرسیی ناكرێ\nسه‌باره‌ت به په‌یوه‌ندیی نێوان هه‌رێمی كوردستان‌و حكومه‌تی عیراق كه دوای ریفراندۆم گرژی‌و ئاڵۆزی به‌رچاوی به‌خۆیه‌وه بینی، وته‌بێژی یه‌كێتیی نیشتمانیی كوردستان ئاشكرایكرد: ده‌بێ هه‌وڵی ئه‌وه بده‌ین كه تێبگه‌ین له هۆی ساردبوونی ئه‌م په‌یوه‌ندییه‌ی نێوان حكومه‌تی فیدراڵی عیراق‌و هه‌رێمی كوردستان، ئه‌مه له ئه‌نجامی ریفراندۆمه، له ئه‌نجامی هه‌وڵێكی سه‌رنه‌كه‌وتوو بوو بۆ جیابوونه‌وه، ئه‌و ریفراندۆمه ئێمه راپرسیمان له‌سه‌ر كردووه‌و 7و92% ده‌نگ به‌ڕه‌سمیی هاتووه، ئه‌م رێژه‌یه له‌مێشكی منی لایه‌نگری ریفراندۆم‌و له مێشكی ئه‌وبراده‌ره‌ی به‌غدای دژی ریفراندۆم تۆمار بوو، ئێمه له ئه‌نجامی جیۆپۆله‌تیكێكی سه‌قه‌ت له رۆژهه‌ڵاتی ناوه‌ڕاست، بۆمان روونبۆوه ئه‌وه ته‌نها به‌راپرسیی ناكرێ، ئێمه مافمانه داوای زیاتر بكه‌ین، به‌ڵام له‌ڕووی سیاسییه‌وه مۆڵه‌تمان نییه ئه‌وه بكه‌ین، چونكه لۆژیكی هێز، نه‌ك هێزی لۆژیك، لۆژیكی هێز زاڵه، ئه‌وه‌ی ئێمه ده‌یكه‌ین هێزی لۆژیكه، به‌ده‌نگدان داوای زیاتر ده‌كه‌ین، ئه‌وه‌ی ئه‌وان ده‌یكه‌ن لۆژیكی هێزه، ده‌یانه‌وێ به‌زۆر ناچارت بكه‌ن كه نابێ ئه‌وه بكه‌ی.بۆیه ئێمه له داهاتووشدا وه‌كو مام جه‌لال هه‌ر ده‌یفه‌رموو كوڕم ئه‌گه‌ر ده‌ته‌وێ باسی سیاسه‌ت بكه‌ی، پێشتر سه‌یری نه‌خشه بكه، پێویسته ئه‌مجاره دووجار سه‌یری نه‌خشه بكه‌ین، ئه‌وجا بیر له هه‌نگاوێكی وا بكه‌ینه‌وه، هه‌نگاوێكی له‌و بابه‌ته‌ش به‌بێ لێكتێگه‌یشتن له‌گه‌ڵ عیراق‌و وڵاتانی ده‌وروبه‌ر ناكرێ.\nئه‌م هه‌ڵوێسته‌ی توركیامان پێ هه‌ڵوێستێكی نادروسته\nسه‌باره‌ت به په‌یوه‌ندییه‌كانی نێوان یه‌كێتیی نیشتمانیی كوردستان‌و توركیا كه به‌هۆی ئه‌و سنوربه‌زاندنانه‌ی توركیا له هه‌رێمی كوردستان ده‌یكات یان به‌هۆی داگیركاریی عه‌فرین، یه‌كێتی هه‌ڵوێستی خۆی ده‌ربڕی‌و له به‌رامبه‌ریشدا په‌رچه‌كرداری توركیای به‌دوادا هات، وته‌بێژی یه‌كێتی وتی: له‌ڕاستیدا یه‌كێتیی نیشتمانیی كوردستان له سه‌ره‌تاوه هێڵی له ژێر سیاسه‌تی كوردستانیی خۆی كێشاوه، ئه‌ركی نه‌ته‌وه‌یی‌و نیشتمانیی ئێمه‌یه پشتیوانیی له خه‌باتی باكوور‌و پارچه‌كانی تری كوردستان بكه‌ین، ئێمه سیاسه‌تی توركیامان به‌رامبه‌ر خه‌ڵكی كوردستان پێ قبوڵ نه‌كراوه‌و توركیا نه‌یتوانیوه ئێمه بكات به‌دۆستی سیاسه‌تی خۆی، چونكه ئه‌وه‌مان لا روونبۆته‌وه كه له ئه‌نجامی راوه‌دونان‌و زیندانیكردنی ئه‌ندامانی په‌رله‌مان‌و شاره‌وانیی هه‌ڵبژێردراو له باكوور، له ئه‌نجامی قڕكردنی خه‌ڵكی عه‌فرین‌و سه‌ری كانی‌و كۆبانی، له ئه‌نجامی ده‌ستوه‌ردانی له كاروباری ناوخۆی هه‌رێمی كوردستان، ئه‌م ده‌ستوه‌ردانانه ئێستا ده‌یكات، ئێمه گه‌یشتووینه‌ته ئه‌نجامێك كه ئه‌گه‌ر دوو كه‌س بیانه‌وێت سه‌نته‌رێكی كلتووری كوردستانی له جێیه‌ك بكه‌نه‌وه، توركیا سه‌ربازیان بۆ ده‌نێرێت، ئه‌مه خراپه، تا ئێستا ئیسپاتی نه‌كردووه كه ئه‌وه وا نییه، بۆیه ئێمه ئه‌م هه‌ڵوێسته‌ی توركیامان پێ هه‌ڵوێستێكی نادروسته‌و مه‌حكوممان كردووه، به‌ڵام ئه‌مه ئه‌وه ناگه‌یه‌نێت كه ئێمه له‌گه‌ڵ توركیا 400 كیلۆمه‌تر سنووری هاوبه‌شمان هه‌یه، ئێمه بتوانین توركیا موقاته‌عه بكه‌ین، موقاته‌عه كردن هه‌نگاوێكی نه‌زۆك و بێ ئه‌نجامه له كاری سیاسیدا، بۆیه ئێمه له‌سه‌ر مه‌سه‌له‌ی به‌رده‌وامبوون له په‌یوه‌ندی‌و هه‌وڵدان بۆ چاره‌سه‌ری ئه‌و كێشه‌یه به‌شێوه‌ی دیپلۆماسی ده‌بێت. من پێموایه زوو ده‌ستیان پێكرد كه ئۆفیسی یه‌كێتی له‌وێ دابخه‌ن له ئه‌نجامی ئۆپه‌راسیۆنێكی سه‌رنه‌كه‌وتوو كه ده‌بوایه باجه‌كه‌ی یه‌كێتی بیدات، هه‌رچه‌نده یه‌كێتی خه‌تای نه‌بوو،بۆیه ده‌بێ ئه‌م مه‌سه‌له‌یه چاوی پێدابخشێنرێته‌وه.


كورتیه‌ك لدۆر لیژنا ناوچا باتیفا یا (پ.د.ك)\nBack لقێ هه‌شت لیژنه‌یێن ناڤخۆ لیژنا باتیفا كورتیه‌ك لدۆر لیژنا ناوچا باتیفا یا (پ.د.ك)\nئەینی, 14 ئەیلول 2012 09:58\nهاته ديتن: 1065\nل 15ى ئادارا سالا 1993ێ (له‌قا ئێك) بریارا دامه‌زراندنا لیژنه‌كا پارتى ل ناوچا باتیفا دا ب ناڤێ (ل.ن.خه‌بات) و سنوره‌كێ جوكرافیێ زۆر به‌رفره‌ه هه‌بى (ناوچا باتیفا، ده‌ركارێ، كانى ماسێ) ب خوه‌ڤه دگرت و پتر ژ (250) گوند و كومه‌لگه‌هـ پێڤه گرێدایى بین.\nباره‌گایێ لیژنێ ل باتیفا هاته دانان و ئێكه‌م به‌رپرسێ ناوچێ هه‌ڤال (موسى كێسته‌ى) بى و ژماره‌كا زۆر ئه‌ندام لیژنه و كارگیر هه‌بین و بارودوخێ ده‌ڤه‌رێ زۆر ئالوز بى لیژنا پارتى ل وى ده‌مى كارێ ئیدارى و له‌شكه‌رى و جه‌ماوه‌رى و خزمه‌تگوزارى دكر و زۆر بارگرانى ل سه‌ر لیژنێت پارتى بى و ژبه‌ر وێ ئالوزیا ل ده‌ڤه‌رێ (ل.ن.خه‌بات) ل سالا 1995ێ هاته ڤه‌گوهاستن بۆ ناوچا ده‌ركارێ بۆ راگرتنا وى وه‌زعێ ئالوز یێ سیاسى ل ده‌وروبه‌رێن ناوچا ده‌ركارێ هه‌تا سالا 2000ێ.\nپشتى وه‌زعێ ده‌ركارێ ئاسایى بووى و رێكخستنێت پارتى و جه‌ماوه‌رێ وێ ئارام بوین و ده‌ڤه‌ر ب گشتى ئارامى ب خوه‌ڤه گرتى لیژنا ناوچا خه‌بات هات ڤه‌گوهاستن بۆ باتیفا و چه‌ندین نڤێسینگه‌هێن رێكخستنى ب خوه‌ڤه دگرتن (نڤێسینگه‌ها رێكخستنا باتیفا – نڤێسینگه‌ها رێكخستنا ده‌ركارێ – نڤێسینگه‌ها رێكخستنا بێگوڤا – نڤێسینگه‌ها رێكخستنا هیزاوا – نڤێسینگه‌ها رێكخستنا بێرسڤ) و پشتى كونگرێ (12)ێ یێ پارتى ناڤێن نڤێسینگه‌ها هاتن گوهارتن بۆ (رێكخراوێن پارتى) و لیژنا (خه‌بات) سه‌ر ب لقێ ئێك یێ پارتى ڤه بى هه‌تا سالا (2001)ێ پشتى لقێ 8 ل زاخۆ هاتیه دامه‌زراندن ب لقێ 8 ڤه هاته گرێدان.\nل سالا 2005ێ ژبه‌ر زێده‌هیا ئه‌ندامێن لیژنێن پارتى (ل.ن.خه‌بات) بى (2) به‌ش لیژنه‌ك ب ناڤێ لیژنا ناوچا ده‌ركار هاته دامه‌زراندن و سنورێ جوگرافى بۆ هات ده‌ست نیشان كرن (ده‌ركار – بێرسڤ – هیزاوا) و گوندێن ئیدارى ب ناوچا ده‌ركارێ ڤه و سنورێ لیژنا باتیفا ژى (باتیفا – بێگوڤا – لێڤو) و گوندێن ب ناوچا باتیفا ڤه و ژ دامه‌زراندنێ هه‌تا نوكه ژماره‌ك به‌رپرسێن لیژنێ لێ هاتینه دامه‌زراندن و هنده‌ك ب هه‌لبژارتن بووینه به‌رپرسێن ئه‌ڤێ لیژنێ:\n- موسا كێسته‌ى ژ 26/5/1993ێ تا 1/5/1995ێ.\n- محه‌مه‌د موسا ژ 1/5/1995ێ تا 15/9/1996ێ.\n- تاهر هرۆرى ژ 15/9/1996ێ تا 14/7/1997ێ.\n- عه‌بدولواحد ئه‌حمد ژ 14/7/1997ێ تا 4/6/1999ێ.\n- شه‌عبان ماهر ژ 4/6/1999ێ تا 14/10/2002ێ ب هه‌لبژارتن\n- مه‌حمود مه‌حمود یه‌زیدن ژ 14/10/2002ێ تا 1/4/2003ێ.\n- عه‌بدوللا بشار سالح ژ 1/4/2003ێ تا 26/6/2007ێ.\n- حسێن ئوسمان كه‌له‌ش ژ 26/6/2007ێ تا 23/12/2008ێ.\n- حسێن حاجى ئیبراهیم ژ 23/12/2008ێ تا 44/4/2012ێ.\n- محه‌مه‌د مراد فه‌تاح ژ 4/4/2012ێ تا نوكه ب هه‌لبژارتن.


ڕاپۆرتێک: ئەپڵ زیادەڕۆیی لە تەمەنی پاتری ئایفۆندا کردووە + ئەپڵیش وەڵام دەداتەوە – کەی ئای تی ئێن\nئەپڵ 4, ئایار 2019\nڕاپۆرتێکی دەزگای ?Which، کە بەشێکە لە Consumers’ Associationـی بەڕیتانی، ئاشکرای دەکات ئەپڵ زیادەڕۆیی لە خەمڵاندنی تەمەنی پاتری ئایفۆنەکانیدا کردووە، ئەمەش لە دوای ئەوەی دەزگای ناوبراو تاقیکردنەوەی ئەنجام داوە و بۆی دەرکەوتووە تەمەنی پاتری زۆر لەوە کەمترە کە ئەپڵ بانگەشەی بۆ دەکات، بە ئەندازەیەک کە مۆدێلێکیان بە ڕێژەیەکە دەگاتە ٥١%.\nڕاپۆرتەکە ئاماژە بەوە دەکات ئایفۆن XR تا ١٦ کاتژمێر و ٣٢ خولەک لە پەیوەندی گرتنی ئاسایی بەرگەی گرتووە، لە کاتێکدا ئەپڵ لەسەر پەڕی فەرمی خۆی بانگەشەی ٢٥ کاتژمێر دەکات.\nدەزگای ناوبراو تاقیکردنەوەی لەسەر ٩ جۆری ئایفۆنی نوێ و بەکارهێندراویش کردووە، و گشت تاقیکردنەوەکان دەریانخستووە کە ئەپڵ زیادەڕۆیی کردووە لە خەمڵاندنی تەمەنی پاتری ئایفۆنەکانی، کە ڕێژەی زیادەڕۆییەکە لە نێوان ١٨% بۆ ٥١%ـیە.\nلە وەڵامێکی ئەپڵدا بۆ دەزگای ?Which هاتووە: “ئەپڵ بەرهەمەکانی بە بەرزترین ئاست تاقیدەکاتەوە و بە تەواوی دڵنیایی لە خەمڵاندنەکانیان دەکات بۆ پاتری بەرهەمەکانیان”، هەروەک ئەپڵ ئاماژە بەوەش دەکات کە دەزگای ناوبراو هیچ ڕوونکردنەوەیەکی لەسەر شێوەی تاقیکردنەوەکە و ڕێبازی تاقیکردنەوەکە بڵاونەکردووەتەوە، کە لە کاتێکدا ئەپڵ خۆی لەم بەستەرە بە وردی تاقیکردنەوەکانی خۆی بڵاوکردووەتەوە.\nهەر لە ڕاپۆرتەکەدا هاتووە، کۆمپانیای htcـیش بە هەمان شێوەی ئەپڵ زیادەڕۆیی کردووە لە خەمڵاندنی تەمەنی پاتری هەندێک لە مۆبایلەکانی بۆ کاتی پەیوەندیکردنی ئاسایی، بەڵام کۆمپانیای وەکو نۆکیا و سامسۆنگ، دەرکەوتووە کە تەمەنی پاتریەکانیان زیاتربووە لەوەی خۆیان بانگەشەی بۆ دەکەن بۆ کاتی پەیوەندیکردنی ئاسایی.\nتاگەکان Apple Battery


موراد قه‌ره‌یلان ئه‌و فه‌رمانده کورده‌ى ناو گه‌ریلا که‌دووه‌م هێزى ناتۆى به‌گیر هێناوه\nسه‌رو مووه‌کانى خه‌ریکه به‌ته‌واوه‌تى سپى ده‌بێت، کێش و باڵایه‌کى مامناوه‌ندى هه‌یه‌و به‌رده‌وام به‌نه‌رمى گفتوگۆ ده‌کات و خه‌نده‌و گه‌شبینى و وره به‌رزییه‌کى زۆرى تێدا ده‌بینرێت، (42) ساڵه بۆ ساتێک به‌ته‌واوى پشووى نه‌داوه‌و هه‌رده‌م دوژمنانى به‌دوایه‌وه بوون، بۆ خه‌باتکردن له‌پێناو گه‌لى کورد له‌باکوور که‌چه‌ندین ساڵه ئازادییه‌کانیان لێ زه‌وتکراوه به‌رخودان ده‌کات\nموراد قه‌ره‌یلان که له‌ناو په‌که‌که‌دا به(هه‌ڤاڵ جه‌مال) ناسراوه، له‌دواى ده‌ستگیرکردنى عه‌بدوڵڵا ئۆجه‌لان له 1999 زیاتر رۆڵى ده‌رکه‌وت، پاشانیش بووه فه‌رمانده‌ى هه‌په‌گه (هێزه‌کانى پاراستنى گه‌ل)، هه‌روه‌ها پێشتر سه‌رۆکى کۆنسه‌ى سه‌رۆکایه‌تى کۆما جڤاکێن کوردستان بوو، به‌ڵام ئێستا ئه‌ندامى کۆمیته‌ى به‌ڕێوه‌به‌رى په‌که‌که‌و کۆنسه‌ى به‌ڕێوه‌به‌رى هێزه‌کانى پاراستنى گه‌له.\nقه‌ره‌یلان هه‌میشه به‌لێدوانه‌کانى باسى له‌یه‌کگرتوویى کوردو پێویستى خۆبه‌دوورگرتنى له‌شه‌ڕى براکوژى کردووه، بۆ نموونه کاتێک تورکیا هێرشى کرده‌سه‌ر رۆژئاڤاى کوردستان قه‌ره‌یلان وتی» نه‌بوونى یه‌کگرتوویى له‌ناو کورددا جێگه‌ى شه‌رمه بۆ هه‌مووان».\nئۆجالان جارێک له‌ئیمرالییه‌وه له‌سه‌ر قه‌ره‌یلان وتوویه‌تى «قه‌ره‌یلان که‌سێکى لێهاتوو به‌توانایه‌و ده‌توانێت هه‌موو شتێک بکات»، وه‌ک ئاماژه‌یه‌ک بۆ ئه‌وه‌ى رۆڵى زیاترى هه‌بێت له‌ناو په‌که‌که‌و پرۆسه‌ى ئاشتى له‌تورکیا.\nموراد قه‌ره‌یلان له‌ساڵى ١٩٥٤ له‌گوندى مه‌زرا قۆناخ سه‌ر به‌شارۆچکه‌ى بێره‌جووگى شارى ئورفا له‌باکورى کوردستان له‌دایکبووه، له‌عه‌شیره‌تى کێدکا-یه که نیوه‌یان له‌باکوور و نیوه‌شیان له رۆژئاڤاى کوردستانن.\nقه‌ره‌یلان ده‌رچووى به‌شى میکانیکى کۆلێژى ته‌کنیکییه له‌زانکۆى غازى عه‌نتاب، له‌ساڵى ١٩٧٩ په‌یوه‌ندى به‌ڕیزه‌کانى پارتى کرێکارانى کوردستانه‌وه کردووه، له‌ساڵى ١٩٨٠ تورکیا به‌جێده‌ھێلێت و تاساڵى ١٩٩٢ له‌سوریا کارى رێکخستنى پارته‌که‌ى به‌ڕێوه‌ده‌بات.\nله‌ساڵى ١٩٩٢ ده‌چێته شاخ و وه‌ک فه‌رمانده‌یه‌کى کاریگه‌رى گه‌ریلا ده‌رده‌که‌وێت، دواى ده‌ستگیرکردنى عه‌بدوڵڵا ئۆجه‌لانى سه‌رۆکى په‌که‌که بۆ ماوه‌ى ساڵێک ده‌بێته به‌رپرسى ئه‌و پارته له‌ئه‌وروپا، دواتر جارێکى تر ده‌گه‌ڕێته‌وه شاخه‌کانى کوردستان.\nدواى دامه‌زراندنى کۆنگره‌ى گه‌ل له‌ساڵى 2003و دواتریش دامه‌زراندنى کۆما جڤاکێن کوردستان (که‌جه‌که) له‌لایه‌ن په‌که‌که‌وه له‌ساڵى 2005 بوو به‌سه‌رۆکى کۆنسه‌ى سه‌رۆکایه‌تى کۆما جڤاکێن کوردستان و تا ١٠ى ته‌مموزى ٢٠١٣ له‌و به‌رپرسیارێتییه به‌رده‌وام بووه.\nوه‌ک هاوڕێ‌و هه‌ڤاڵه دێرینه‌کانى باسى ده‌که‌ن، قه‌ره‌یلان که‌سایه‌تییه‌کى هێمن و خۆڕاگرى هه‌یه، له‌هیچ دۆخێکدا تووشى شڵه‌ژان نابێت، له‌په‌یوه‌ندى دروستکردنیشدا سه‌رکه‌وتووه‌و هه‌روه‌ها که‌سێکى خۆشه‌ویسته له‌نێو گه‌ریلادا به‌هۆى به‌شدارى دیارى له‌شه‌ڕه‌کاندا، به‌شێوه‌یه‌ک هه‌ر شه‌ڕێک قه‌ره‌یلان سه‌رپه‌رشتى کردبێت به‌سه‌رکه‌وتنێکى گه‌وره بۆ په‌که‌که کۆتایى هاتووه.\nقه‌ره‌یلان و هه‌وڵى ده‌ستگیرکردن و کوشتنی\nقه‌ره‌یلان به‌هۆى ئه‌وه‌ى رۆڵى گرنگى بینیوه له‌مانه‌وه‌ى په‌که‌که‌و کادره‌کانى دواى ده‌ستگیرکردنى ئۆجه‌لان، هه‌میشه چاوى نه‌یاره‌کانى له‌سه‌ر بووه، بۆیه تورکیا له‌گه‌ڵ هه‌ریه‌ک له‌جه‌میل بایک و دوران کاڵکان خستیه لیستێکه‌وه که‌داواى له‌ئه‌مریکاو وڵاتان کرد هاوکارى بکه‌ن له‌ده‌ستگیرکردنیاندا، هه‌ر به‌و هۆیه‌شه‌وه وه‌زاره‌تى خه‌زێنه‌ى ئه‌مریکا له‌ساڵى 2018 لیستێکى سێ که‌سى بڵاوکرده‌وه‌و ملیۆنان دۆلارى وه‌ک خه‌ڵات دیاریکرد بۆ هه‌رکه‌سێک زانیارى هه‌بێت له‌سه‌ریان، به‌ڵام بۆ موراد قه‌ره‌یلان زۆرترین پاره‌ى دیاریکردووه که پێنج ملیۆن دۆلاره و بۆ ئه‌وانى دیکه‌ش جه‌میل بایک چوار ملیۆن دۆلار و دوران کاڵکانیش سێ ملیۆن دۆلار.\nله‌مێژووى ململانێى نێوان په‌که‌که‌و حکومه‌تى تورکیا، ده‌یان جار تورکیا به‌ڕێگاى جیاواز هه‌وڵیداوه موراد قه‌ره‌یلان بکاته ئامانج، ته‌نانه‌ت ئۆپه‌راسیۆنێکى تایبه‌تى به‌ناوى «موراد» بۆ ده‌ستگیرکردن یاخود کوشتنى قه‌ره‌یلان ئه‌نجامداو سه‌رکه‌وتوو نه‌بوو.\nته‌نها تورکیا نییه که به‌دواى قه‌ره‌یلانه‌وه‌یه، له 14ى هه‌شتى 2011 عه‌لادین بروجه‌ردى سه‌رۆکى لیژنه‌ى سیاسه‌تى ده‌ره‌وه‌و ئاسایشى نیشتیمانى له‌په‌رله‌مانى ئێران، هه‌واڵى ده‌ستگیرکردنى که‌سى دووه‌مى په‌که‌که‌ى راگه‌یاند، به‌ڵام دواتر په‌که‌که به‌نیشاندانى موراد قه‌ره‌یلان له‌تیڤییه‌وه هه‌واڵه‌که‌ى به‌درۆ خسته‌وه.\nله‌ساڵى 2017ش تورکیا جارێکى دیکه هه‌واڵى کوژرانى موراد قه‌ره‌یلانى بڵاوکرده‌وه، به‌ڵام دواتر به‌ده‌رکه‌وتنى قه‌ره‌یلان ئه‌و هه‌واڵه‌ش به‌درۆخرایه‌وه.\nکتێبێکى له‌باره‌ى شه‌ڕکردن هه‌یه\nموراد قه‌ره‌یلان وه‌ک سه‌رکرده‌یه‌کى سه‌ربازیى به‌دیسپلین له‌ناو په‌که‌که ناسراوه، هه‌رچه‌نده چه‌ند جارێک بریندار بووه، به‌ڵام کۆڵى نه‌داوه، ته‌نانه‌ت کتێبێکى به‌ناوى «ئه‌ناتۆمى شه‌ڕ» هه‌یه که باس له‌شێوازه‌کان و ستراتیژى شه‌ڕى گه‌ریلایى ده‌کات، له‌دواى ساڵى 2013ه‌وه زیاتر گرنگى به‌وه داوه گه‌ریلاکانى په‌که‌که له‌سه‌ر شێوازى نوێى شه‌ڕو ته‌کنیکى پێشکه‌وتوو رابهێنێت.\nترسى گه‌وره‌ى تورکیا له‌قه‌ره‌یلان\nرۆژى 10ى شوباتى 2021، وه‌زاره‌تى به‌رگرى تورکیا، ئۆپراسیۆنى چنگى هه‌ڵۆى ٢ى له‌چیاى گاره له‌هه‌رێمى کوردستان راگه‌یاند، به‌هێزێکى زیاتر له دوو هه‌زار چه‌کدارى یه‌که‌ى جیاجیاوه له‌سه‌ر چیاى گاره دابه‌زین و هه‌وڵى رفاندنى (13) دیلیان له‌لاى په‌که‌که‌دا، هێزه‌که‌ى تورکیا نه توانییان له‌گاره بمێننه‌وه، نه‌توانیشیان دیله‌کان رزگار بکه‌ن.\nدواى شکستهێنانى ئۆپه‌راسیۆنه‌که‌ى تورکیا بۆسه‌ر چیاى گاره، سوله‌یمان سۆیلۆ وه‌زیرى ناوخۆى تورکیا که به‌یه‌کێک له‌هه‌ره توندڕه‌وه‌کانى ده‌سه‌ڵاتدارانى ئاکپارتى (حزبه‌که‌ى ئه‌ردۆغان) هه‌ژمار ده‌کرێت، هه‌ڕه‌شه‌ى له‌سه‌رکرده‌ى دیارى په‌که‌که موراد قه‌ره‌یڵان کرد و وتى « ئه‌گه‌ر موراد قه‌ره‌یلان ده‌ستگیرنه‌که‌ین و نه‌یکه‌ین به هه‌زار پارچه‌وه ئه‌وا گه‌ل و شه‌هیده‌کانمان تفمان تێده‌که‌ن».\nموراد قه‌ره‌یلان له‌وه‌ڵامى ئه‌و هه‌ڕه‌شه‌یه‌دا وتی: « ئه‌وه قسه‌ى سیاسه‌تمه‌دارێک نییه، به‌ڵکو قسه‌ى کۆڵان و بازاڕه، به‌ڵام دیوى راستى مه‌ترسیدارى عه‌قڵییه‌تى فاشیزمى تورکیا نیشان ده‌دات، که تاچه‌نده دڕنده‌یه، ئێمه که بووینه‌ته شۆڕشگێر رێگه‌ى مردنیشمان له‌پێشچاو گرتووه و ترسمان نییه، به‌ڵام با سوله‌یمان بۆ خۆى بێته مه‌یدان و له‌ناو کۆشکه‌کانه‌وه قسه نه‌کات، رۆڵه‌ى خه‌ڵک نه‌نێرێت و نه‌یدا به‌کوشت».\nپێشتریش کاتێک ره‌جه‌ب ته‌یب ئه‌ردۆغان سه‌رۆک کۆمارى تورکیا هه‌ڕه‌شه‌ى هێرشکردنه‌سه‌ر قه‌ندیل و شه‌نگالى کرد، موراد قه‌ره‌یلان له‌چاوپێکه‌وتنێکى ته‌له‌فزیۆنیدا وتی:»ئه‌گه‌ر ئه‌ردۆغان شه‌ره‌فى هه‌یه با بێت بۆ قه‌ندیل ئێمه له‌وێین، به‌ڵام درۆ ده‌کات، هاتن بۆ قه‌ندیل به‌و ئاسانییه نییه«.\nقه‌ره‌یلان به‌وه ناسراوه هه‌میشه له‌کاتى هه‌ڕه‌شه‌و هێرشى قورس بۆ سه‌ر په‌که‌که ده‌رده‌که‌وێت، پێش ده‌ستپێکردنى شه‌ڕه‌کانیش له‌گه‌ڵ گه‌ریلا کۆده‌بێته‌وه و به‌گڕوتینه‌وه وتار ده‌دات، له‌گرته‌یه‌کى ڤیدیۆیى دیکه‌دا که قسه بۆ پۆلێک گه‌ریلا ده‌کات ده‌ڵێت:»پاراستنى کوردستان پێویستى به‌هێزێکى فیدایى و پرۆفیشناڵ هه‌یه که‌ئه‌ویش هێزى گه‌ریلایه، که نه سوپاى تورکیاو نه هیچ سوپایه‌کى دیکه ناتوانێت له‌ناوى به‌رێت، ئێمه نابێت بڕوامان به‌داگیرکه‌ر هه‌بێت، پێش هه‌موو که‌س بڕوامان به خۆمان هه‌بێت».\n«ئێمه ده‌مانه‌وێت کێشه‌کان به‌گفتوگۆ چاره‌سه‌ر بکه‌ین، به‌ڵام دوژمنێکى دڕنده‌مان هه‌یه، مرۆڤى ئێمه ده‌کوژێت و پیلان له‌دژمان ده‌گێڕێت، ده‌یه‌وێت کورد له‌ناوببات، بۆیه له‌به‌رامبه‌ر دوژمنى له‌وشێوه‌یه هه‌تا کۆتایى شه‌ڕ ده‌که‌ین»، هه‌ڵۆى کورد موراد قه‌ره‌یلان وا ده‌ڵێت.\nله 15 ى ئابى 2020و له‌ساڵیادى ده‌ستپێکردنى شۆڕشى چه‌کداریى په‌که‌که دژ به‌تورکیا، له‌کاتێکدا هێرشى چڕى ئاسمانى له‌سه‌ر په‌که‌که هه‌بوو، به‌رپرسانى سه‌ربازیى تورکیا هه‌ڕه‌شه‌ى له‌ناوبردنى به‌رپرسانى په‌که‌که‌یان ده‌کرد، هه‌روه‌ها له‌ڕێگه‌ى درۆنه‌وه چه‌ند فه‌رمانده‌و گه‌ریلایه‌کى په‌که‌که کرابوونه ئامانج، به‌ڵام موراد قه‌ره‌یلان به به‌رگێکى جیاوازى سه‌ربازییه‌وه له‌ناو پۆلێک گه‌ریلا ده‌رکه‌وت و وتی:»له (36)هه‌مین ساڵیادى ده‌ستپێکردنى شه‌ڕى چه‌کدارى و هه‌نگاوى 15ى ئاب، پیرۆزبایى له‌گه‌لى کوردو خه‌باتکاران ده‌که‌ین».\nقه‌ره‌یلان و دۆخى خێزانی\nخێزانى موراد قه‌ره‌یلان به‌هۆى چالاکییه‌کانى ناوبراو، له‌لایه‌ن حکومه‌تى تورکیا ده‌ربه‌ده‌ر کراون، تائێستا زانیارى ورد له‌به‌رده‌ستدا نییه که‌ژماره‌ى خێزانه‌که‌یان چه‌نده‌و له‌کوێ نیشته‌جێن، به‌ڵام ئه‌وه پشتڕاستبووه‌ته‌وه که‌یه‌کێک له‌براکانى زیندانیکراوه و له‌زیندانیشدا ئه‌شکه‌نجه‌ى زۆر دراوه.\nمه‌سرور بارزانى تکایه‌ک له هاوڵاتیان ده‌کات\nقوباد تاڵه‌بانی: هه‌رێم پابه‌نده به ناوه‌ڕۆک و ده‌قه‌کانى یاسایى بودجه‌ى عێراق


وەزارەتی ناوخۆ پێنج هەزار پارچە چەکی لەناوبرد\n12/2/2019 - 18:37\nبۆ نەھێشتنی دیاردەی چەكداری\nوەزارەتی ناوخۆی حکوومەتی ھەرێمی کوردستان پێنج هەزار پارچە چەکی لەناوبرد و بڕیارە بۆ سبەینێ پێنج ھەزار چەکی جۆراوجۆری دیکەش لەناو ببرێن.\nدوای ئه‌وه‌ی وه‌زاره‌تی ناوخۆی حكوومه‌تی هه‌رێمی كوردستان بڕیاری داماڵینی چه‌كی له هه‌رێمی كوردستاندا ده‌ركرد و له حه‌وت خاڵی بڕیاره‌كه‌دا ئاماژه بۆ ئه‌وه كرا بۆ نەھێشتنی دیاردەی چەكداری، بەتایبەت چەكی قورس و مامناوەند و ھێشتنەوەی ئەو چەكانە تەنیا لە دەست ھێزە چەكدارەكانی حكوومەتی ھەرێمی كوردستاندا، ئەو چەكە بێمۆڵەتانەی كە لە لایەن ھاووڵاتیانەوە ھەڵدەگیرێن، دەستیان بەسەردا گیرا و ڕووبەڕووی ڕێكاری یاسایی کرانەوە.\nسامی جەلال، بەڕێوەبەری دیوانی وەزارەتی ناوخۆی حکوومەتی هه‌رێمى کوردستان ڕاگەیاند: ئه‌مڕۆ نزیكه‌ى پێنج هه‌زار چه‌كمان له‌نێو بردووه، كه ئه‌و چه‌كانه پێشتر كۆمان كردبوونه‌وه. ئه‌و چه‌كانه‌ى دەستیشیان بەسەردا دەگیرێت، کۆ دەکرێنەوە و لە لایەن لیژنەیەکی تایبەتمەندەوە جەرد دەکرێن و له‌نێو ده‌بردرێن.\nگوتشی" ئه‌و چه‌كانه‌ى له‌نێویان بردوون هه‌موو جۆره چه‌كێكیان تێدا بووە و، زۆربه‌ى ده‌مانچه، كلاشینكۆف و چه‌كى ڕاو بووە و ده‌شڵێ: لیژنه‌كان پێك هێنراون و پۆلیس و ئاسایش شوێنه‌كان ده‌ستنیشان ده‌كه‌ن بۆ دامالینى چه‌كه‌كان.


سبەینێ، 4500 هاوڵاتی بۆ گەشتی حەج هەڵدەبژێردرێن – تۆڕی میدیایی خەڵک\n2020/01/18 - 11:05 AM\nوەزارەتی ئەوقاف و كاروباری ئایینی حكومەتی هەرێمی كوردستان ڕایدەگەیەنێت، سبەینێَ تیروپشك بۆ حاجیانی ئەمساڵ ئەنجام دەرێت.\nوەزارەتی ئەوقاف و كاروباری ئایینی حكومەتی هەرێمی كوردستان لە ڕاگەیەنراوێكدا ئاماژە بۆ ئەوە دەكات، سبەینێ یەك شەممە ١٩⁄ ١ ⁄ ٢٠٢٠ لە دیوانی وەزارەتی ئەوقاف و كاروباری ئایینی بەئامادەبوونی دادوەران و لایەنی پەیوەندیدار، وەزارەتی ئەوقاف تیروپشكی ناوی حاجیان بۆ ئەمساڵی ٢٠٢٠ ڕادەكێشێت.\nئاشكرشیدەكات، ٧٢٢٠٢ هاوڵاتی داوای سەفەری حەجیان كردووە و لەو ژمارەیەش ناوی ( ٤٥٠٠ ) هاوڵاتی لە پڕۆسەیەكی كراوەدا ڕادەكێشرێت.\nحەجهەرێمی كوردستانوەزارەتی ئەوقاف و كاروباری ئاینی حكومەتی هەرێم


باسی ئەوانەی كە باسی بەرزكردنەوەیان نەكردووە لەكاتی بەرزبونەوە لەڕكوع...فيقه\nهەزارفەرمودە لە فەرمودەكانی سونەنی ئەبو داودی ئەسسەجەستانی//نووسينگه‌ى ته‌فسير///عَنْ عَبْدُ اللَّهِ بْنُ مَسْعُودٍ, قَالَ: أَلاَ أُصَلِّى بِكُمْ صَلاَةَ رَسُولِ اللَّهِ صَلَّى اللَّهُ عَلَيْهِ وَسَلَّمَ؟ قَالَ: فَصَلَّى, فَلَمْ يَرْفَعْ يَدَيْهِ إِلاَّ مَرَّةً.(صحيح) واتە: لە (عَبْدُ اللَّه)ی كوڕی مەسعودەوە هاتووە,\nباسی ئەوەی كە دەڵێت:كاتێ كە پێغەمبەر صلی الله علیە وسلم لەدوای دووهەم ركاتەوە هەڵئەسایەوە هەردوو دەستی بەرزكردەوە..فيقه\nهەزارفەرمودە لە فەرمودەكانی سونەنی ئەبو داودی ئەسسەجەستانی/نووسینگەی تەفسیر///عَنْ ابْنِ عُمَرَ, قَالَ: كَانَ رَسُولُ اللَّهِ صَلَّى اللَّهُ عَلَيْهِ وَسَلَّمَ إِذَا قَامَ مِنَ الرَّكْعَتَيْنِ كَبَّرَ وَرَفَعَ يَدَيْهِ.(صحيح)/واتە: لە ئیبنو عومەرەوە رەزای خوایان لێ بێ هاتووە, كاتێ\nباسی نوێژ دابەستن..فيقه\nهەزارفەرمودە لە فەرمودەكانی سونەنی ئەبو داودی ئەسسەجەستانی/نووسینگەی تەفسیر///) عَنْ وَائِلِ بْنِ حُجْرٍ, قَالَ: أَتَيْتُ النَّبِىَّ صَلَّى اللَّهُ عَلَيْهِ وَسَلَّمَ فِى الشِّتَاءِ, فَرَأَيْتُ أَصْحَابَهُ يَرْفَعُونَ أَيْدِيَهُمْ فِى ثِيَابِهِمْ فِى الصَّلاَةِ.(صحيح) واتە: لە وائلی كوڕی حوجرەوە هاتووە,\nباسی دەست بەرزكردنەوە لەنوێژدا..فيقه\nهەزارفەرمودە لە فەرمودەكانی سونەنی ئەبو داودی ئەسسەجەستانی/نووسینگەی تەفسیر/// عَنْ سَالِمٍ, عَنْ أَبِيهِ, قَالَ: رَأَيْتُ رَسُولَ اللَّهِ صَلَّى اللَّهُ عَلَيْهِ وَسَلَّمَ إِذَا اسْتَفْتَحَ الصَّلاَةَ رَفَعَ يَدَيْهِ حَتَّى يُحَاذِىَ مَنْكِبَيْهِ, وَإِذَا أَرَادَ أَنْ يَرْكَعَ, وَبَعْدَ مَا يَرْفَعُ رَأْسَهُ مِنَ الرُّكُوعِ - وَقَالَ سُفْيَانُ مَرَّةً:\nهه‌ر شتێك به‌به‌رم نوێژدا بروات نوێژ به‌تاڵ ناكات..فيقه\nهەزارفەرمودە لە فەرمودەكانی سونەنی ئەبو داودی ئەسسەجەستانی/نووسینگەی تەفسیر/// عَنْ أَبِى سَعِيدٍ, قَالَ: قَال رَسُولُ اللَّهِ صَلَّى اللَّهُ عَلَيْهِ وَسَلَّمَ: « لاَ يَقْطَعُ الصَّلاَةَ شَىْءٌ, وَادْرَءُوا مَا اسْتَطَعْتُمْ, فَإِنَّمَا هُوَ شَيْطَانٌ ».(ضعيف دون قوله « وَادْرَءُوا »(صحيح) )\nرۆيشتنى گوێدرێژ به‌به‌رده‌م نوێژدا به‌تالى ناكاته‌وه...فيقه\nهەزارفەرمودە لە فەرمودەكانی سونەنی ئەبو داودی ئەسسەجەستانی/نووسینگەی تەفسیر///عَنْ ابْنِ عَبَّاسٍ, قَالَ: أَقْبَلْتُ رَاكِبًا عَلَى أَتَانٍ, وَأَنَا يَوْمَئِذٍ قَدْ نَاهَزْتُ الاِحْتِلاَمَ, وَرَسُولُ اللَّهِ صَلَّى اللَّهُ عَلَيْهِ وَسَلَّمَ يُصَلِّى بِالنَّاسِ بِمِنًى, فَمَرَرْتُ بَيْنَ يَدَىْ بَعْضِ الصَّفِّ, فَنَزَلْتُ فَأَرْسَلْتُ الأَتَانَ تَرْتَعُ,\nباسی ئەوانەی كە دەڵێن: ئەگەر ئافرەت بدات بە بەر نوێژدا نوێژ نابڕێت..فيقه\nهەزارفەرمودە لە فەرمودەكانی سونەنی ئەبو داودی ئەسسەجەستانی/نووسینگەی تەفسیر///عَنْ عَائِشَةَ رَضِىَ اللهُ عَنْها قَالَتْ: كُنْتُ بَيْنَ النَّبِىِّ صَلَّى اللَّهُ عَلَيْهِ وَسَلَّمَ وَبَيْنَ الْقِبْلَةِ, قَالَ شُعْبَةُ: أَحْسَبُهَا قَالَتْ: وَأَنَا حَائِضٌ.(صحيح دون قوله: وَأَنَا حَائِضٌ)/واتە: لە عائیشەوە رەزای\nباسی بەربەستی پێشنوێژ بەربەستە بۆ ئەوانەی كە لەدوایەوە نوێژ دەكەن..فيقه\nهەزارفەرمودە لە فەرمودەكانی سونەنی ئەبو داودی ئەسسەجەستانی/نووسینگەی تەفسیر///عَنْ عَمْڕو بْنِ شُعَيْبٍ, عَنْ أَبِيهِ, عَنْ جَدِّهِ, قَالَ: هَبَطْنَا مَعَ رَسُولِ اللَّهِ صَلَّى اللَّهُ عَلَيْهِ وَسَلَّمَ مِنْ ثَنِيَّةِ أَذَاخِرَ, فَحَضَرَتِ الصَّلاَةُ - يَعْنِى فَصَلَّى إِلَى جِدَارٍ - فَاتَّخَذَهُ قِبْلَةً وَنَحْنُ خَلْفَهُ,\nباسی ئەوەی كە نوێژ دەبڕێت..فيقه\nهەزارفەرمودە لە فەرمودەكانی سونەنی ئەبو داودی ئەسسەجەستانی/نووسینگەی تەفسیر///عَنْ أَبِى ذَرٍّ, قَالَ حَفْصٌ: قَالَ: قَال رَسُولُ اللَّهِ صَلَّى اللَّهُ عَلَيْهِ وَسَلَّمَ: «يَقْطَعُ صَلاَةَ الرَّجُلِ». قَالاَ: عَنْ سُلَيْمَانَ, قَالَ: قَالَ أَبُو ذَرٍّ: « يَقْطَعُ صَلاَةَ الرَّجُلِ إِذَا لَمْ يَكُنْ بَيْنَ يَدَيْهِ قِيدُ آخِرَةِ الرَّحْلِ,\nباسی رێگری كراوە لەوەی بە بەردەم نوێژخوێندا دەڕوات..فيقه\nهەزارفەرمودە لە فەرمودەكانی سونەنی ئەبو داودی ئەسسەجەستانی/نووسینگەی تەفسیر///عَنْبُسْڕ بْنِ سَعِيدٍ, أَنَّ زَيْدَ بْنَ خَالِدٍ الْجُهَنِىَّ أَرْسَلَهُ إِلَى أَبِى جُهَيْمٍ يَسْأَلُهُ: مَاذَا سَمِعَ مِنْ رَسُولِ اللَّهِ صَلَّى اللَّهُ عَلَيْهِ وَسَلَّمَ فِى الْمَارِّ بَيْنَ يَدَىِ الْمُصَلِّى؟ فَقَالَ أَبُو جُهَيْمٍ: قَالَ رَسُولُ اللَّهِ صَلَّى اللَّهُ عَلَيْهِ وَسَلَّمَ:\nباسی نوێژخوێن فەرمانی پێكراوە كە نەهێڵێت كەس بەر نوێژەكەیدا بڕوات...فيقه\nهەزارفەرمودە لە فەرمودەكانی سونەنی ئەبو داودی ئەسسەجەستانی/نووسینگەی تەفسیر///عَنْ أَبِى سَعيد الخُدْڕىِّ؛ أَنَّ رَسُولَ اللَّهِ صَلَّى اللَّهُ عَلَيْهِ وَسَلَّمَ قَالَ: « إِذَا كَانَ أَحَدُكُمْ يُصَلِّى, فَلاَ يَدَعْ أَحَدًا يَمُرُّ بَيْنَ يَدَيْهِ, وَلْيَدْرَأْهُ مَا اسْتَطَاعَ, فَإِنْ أَبَى\nباسی نزیكبونەوە لە بەربەست..فيقه\nهەزارفەرمودە لە فەرمودەكانی سونەنی ئەبو داودی ئەسسەجەستانی/نووسینگەی تەفسیر///عَنْ سَهْلِ بْنِ أَبِى حَثْمَةَ, يَبْلُغُ بِهِ النَّبِىَّ صَلَّى اللَّهُ عَلَيْهِ وَسَلَّمَ قَالَ: «إِذَا صَلَّى أَحَدُكُمْ إِلَى سُتْرَةٍ, فَلْيَدْنُ مِنْهَا, لاَ يَقْطَعُ الشَّيْطَانُ عَلَيْهِ صَلاَتَهُ».(صحيح) واتە: سەهلی كوڕی (أَبِی حَثمَە)ەوە\nباسی نوێژكردن بەرەو قسەكەران و كەسی خەوتو...فيقه\nهەزارفەرمودە لە فەرمودەكانی سونەنی ئەبو داودی ئەسسەجەستانی/نووسینگەی تەفسیر///)عَنْ عَبْد اللّهِ بْنِ عَبَّاس؛ أَنَّ النَّبِىَّ صَلَّى اللَّهُ عَلَيْهِ وَسَلَّمَ قَالَ: « لاَ تُصَلُّوا خَلْفَ النَّائِمِ, وَلاَ الْمُتَحَدِّثِ // واتە: لە (عَبْدُ اللَّه)ی كوڕی عەباسەوە رەزای خوایان لێ بێ هاتووە,\nباسی ئەگەر كەسێ نوێژی كرد بەرەو پایەو كۆڵەكە یان هەر شتێكی تری لەو ...فيقه\nهەزارفەرمودە لە فەرمودەكانی سونەنی ئەبو داودی ئەسسەجەستانی/نووسینگەی تەفسیر///)عَنْ الْمِقْدَادِ بْنِ الأَسْوَدِ, عَنْ أَبِيهَا, قَالَ: مَا رَأَيْتُ رَسُولَ اللَّهِ صَلَّى اللَّهُ عَلَيْهِ وَسَلَّمَ يُصَلِّى إِلَى عُودٍ وَلاَ عَمُودٍ وَلاَ شَجَرَةٍ إِلاَّ جَعَلَهُ عَلَى حَاجِبِهِ الأَيْمَنِ أَوِ الأَيْسَڕ, وَلاَ يَصْمُدُ\nباسی نوێژكردن بەرەو وڵاغی سواری....فيقه\nهەزارفەرمودە لە فەرمودەكانی سونەنی ئەبو داودی ئەسسەجەستانی/نووسینگەی تەفسیر///عَنْ ابْنِ عُمَرَ: أَنَّ النَّبِىَّ صَلَّى اللَّهُ عَلَيْهِ وَسَلَّمَ كَانَ يُصَلِّى إِلَى بَعِيڕهِ.(صحيح) واتە: لە ئیبنو عومەرەوە رەزای خوایان لێ بێ هاتووە, كە پێغەمبەری خوا صلی الله علیە وسلم بەرەو\nوشترەكەی نوێژی كردووە. واتە وشترەكەی كردووە بە بەربەست.


ئاژانسی ده نگو باسی کوردستان: باوكی عبدالباقی سۆنمز ئەو كەسەی چالاكیەكەی ئەنقەرەی پێكهێنا لەلایەن چەتەكانی ئەردۆگان دەستگیركرا ، موسا سۆنمز باوكی شەهید عبدالباقی ' زنار ڕاپەرین ' سۆنمز دوێنی لەسەر لەئێوارەكەی لەشاری وان لە باكووری كوردستان لەلایەن چەتەكانی ئەردۆگان دەستگیركرا.\nله لایه‌ن ئاژانسی ده نگو باسی کوردستان ajansknews kl. ۱۲/۰۲/۱۳۹۴ ۰۴:۵۴:۰۰ قبل‌ازظهر


هەواڵ / ئابوری :: 22/05/2019 :: 229 جار بینراوە\nجۆره نه‌خۆشییه‌ك له‌ڕێگه‌ى مێروویه‌كه‌وه له‌سنوری باخه هه‌نار و زه‌یتونه‌كانی پارێزگای هه‌ڵه‌بجه سه‌ر هه‌ڵده‌دات و لێپرسراوی به‌شی پاراستنی رووه‌ك له به‌ڕێوه‌به‌رایه‌تی كشتوكاڵی هه‌ڵه‌بجه، زانیاری له‌باره‌ی نه‌خۆشییه‌كه‌وه ئاشكراده‌كات و رێنماییش ده‌داته خاوه‌ن باخه‌كان.\nشه‌ریف مەحمود، لێپرسراوی به‌شی پاراستنی رووه‌ك له‌به‌ڕێوه‌به‌رایه‌تی گشتی كشتوكاڵی هه‌ڵه‌بجه، به‌دواڕۆژی راگه‌یاند: له ئێستادا له باخه هه‌نار و زه‌یتونه‌كانى سنوری پارێزگای هه‌ڵه‌بجه جۆره ئافاتێك سه‌رى هه‌ڵداوه كه مه‌ترسى له‌سه‌ر به‌رهه‌مى ئه‌مساڵى هه‌نار و زه‌یتون دروستكردووه، ئه‌وه‌ش له‌ڕێگه‌ى بڵاوبوونه‌وه‌ى جۆره مێروویه‌ك كه به (پسیلا) ناسراوه و رەنگى سپییه و له‌شێوه‌ى په‌موودایه.\nئاماژه‌ى به‌وه‌شكرد: له‌ئێستادا نه‌خۆشییه‌كه له‌قۆناغی سه‌ره‌تاییدایه، به‌ڵام دواتر دوو جۆری دیكه‌ى ئافاتی هه‌نار بڵاوده‌بێته‌وه، به تایبه‌ت كاتێك دار هه‌ناره‌كان له 80%یان گوڵه‌كانیان هه‌ڵیپێچا ده‌بێت ده‌رمانی قڕكه‌رى كرمی به‌ری هه‌نار به‌كاربهێنرێت، هاوكات پێویسته جوتیاران كۆمه‌ڵێك رێنمایی سه‌ره‌تایی جێبه‌جێ بكه‌ن، باخه‌كانیان له‌پاشماوه‌ی ساڵی ڕابوردوو پاك بكه‌نه‌وه و بیسوتێنن، نابێ بمێنێته‌وه بۆ ساڵی نوێ و پێویسته ده‌رمانی كوالیتی باش به‌كاربهێنرێت بۆ له‌ناوبردنی نه‌خۆشییه‌كه.\nلێپرسراوی به‌شی پاراستنی رووه‌ك له‌به‌ڕێوه‌به‌رایه‌تی گشتی كشتوكاڵی هه‌ڵه‌بجه ئه‌وه‌شی خسته‌ڕوو: به‌مه‌به‌ستى كۆنترۆڵكردنى ئه‌و جۆره مێروه و زیان نه‌گه‌یاندن به به‌رهه‌مى هه‌نار و زه‌یتونى جوتیاران، په‌یوه‌ندیمان هه‌یه له‌گه‌ڵ جوتیاراندا و ڕێنمایی پێده‌ده‌ین، له‌سه‌ر چۆنیه‌تی مامه‌ڵه‌كردنیان له‌گه‌ڵ باخه‌كانیان و له‌ناوبردنی نه‌خۆشییه‌كان، بۆ ئه‌وه‌ی به‌رهه‌مێكی باش به‌ده‌ستبهێنن و كاریگه‌ری نه‌خۆشییه‌كه نه‌مێنێت.


ئەستێرەکانی کەلار: ئێستا خەبەرمان دەبێتەوە؟ » DidiMn\nسەرەتا / ڕەخنە/ستەیج/شانۆ / ئەستێرەکانی کەلار: ئێستا خەبەرمان دەبێتەوە؟\nدوور لە ئاستی ھونەریی نمایش و فۆرمی بەرجەستەکردن لە نمایشی گرووپی هونەریی ئەستێرەکاندا، بێگومان دەبێت دژی ئەو بڕیارەی بەڕێوەبەرایەتیی ڕۆشنبیریی گەرمیان، ھەڵوێستی جیدی ھەبێت و پرۆسەکە بەس ھەڵوەشاندنەوەی بڕیارەکە نەبێت، چونکە ئەم کورتبینینە وای لێ کردووین لە بازنەیەکی بێمانادا بخولێینەوە؛ دوێنێ ھەڵەبجە و ئەمڕۆ کەلار و سبەی شوێنێکی تر.\nپێش ھەموو شتێک، دەبێت بنچینەکە ھەڵبوەشێنینەوە، با کارکردن بۆ ئەوە بێت کەسانی لەم شێوەیە لە پۆست و پلەکانیان دوور بخرێنەوە؛ گەر ئەمە کرا، ئەوسا دەتوانین بڵێین ئێمە شتێکی بچووکمان گۆڕی.\nسەرتای کێشەکان لەوەوە دەست پێ دەکەن کە ئێمە ڕستەی کەسێکی سەلەفی ھێندە گەورە دەکەین و بایەخی پێ دەدەین، کە ھەر خۆمان ئەم ڕستەیە لە مزگەوتێکەوە دەھێنینە دەرەوە و بە ناوی دژایەتیکردنیەوە بە ھەموو وڵاتدا بڵاوی دەکەینەوە. پرسیارەکە ئەوەیە: ئێمە خزمەتی ئەم دێڕەمان کرد یان دژی وەستاینەوە؟\nئەم دێڕە لە کایەی یاسا و دادگادا دەنگی دایەوە و ئێستایش دێتەوە کایەی ھونەر، ھەڕەشە و سزادانی بە دوای خۆیدا ھێنا و ھەر بەوەوە ناوەستێت، گوتاری ڕەقتر و جنێو بە پەیمانگە و دەزگا ھونەرییەکان دەبێتە باسی دوای خۆی. ئێمە بێمەعریفەیی و بێمیتۆدی، گۆج و ئیفلیجی کردووین؛ ئەوەتا دەچینە شەڕێکەوە کە بە ھەمان چەکی سەلەفییەکان وەڵام دەدەینەوە، چونکە زۆربەمان خاوەنی ھیچ میتۆدێکی ئەم شەڕە نیین، هەر لەبەر ئەوەیشە دۆڕاو لێی دێینە دەرەوە.\nسەیری ئەو لەشکرە بکەن کە دوو ڕۆژە لەسەر شانۆ دەنووسن: گەر بەس ئەمانە بچن بۆ نمایشەکان، کێشەی بێبینەریت نەدەبوو… کار گەیشتووەتە ئەوەی ھەندێکیان فەتوا دەردەکەن؛ جا سەیری ئەم میتۆدە مەلاییە، کە لە لاساییکردنەوەی ئایینەوە ھاتووە: ئەو پیرۆزیی خۆی ھەیە، تۆیش ھەتە. ئەو ھێڵی سووری ھەیە، تۆیش ھەتە. ئەو گوتاری خۆی ھەیە و تۆیش ھەروەھا. بەڵام ئەوەی وای کردوە ئایین و دەسەڵاتی ئەم لایەنانە لە تۆی شانۆکار بەھێزتر بن، ئەو خاڵەیە کە ئەو ڕۆژ بە ڕۆژ ئیش لەم کۆمەڵگەیەدا دەکات، چرکە بە چرکە دەسەڵاتی خۆی بڵاوتر و پتەوتر دەکات. بەڵام ئێمەی شانۆکار چی دەکەین؟ لە پشت ھاندێکەوە بانگەشەی عەلمانیەت و پێشکەوتن بە ھەمان میتۆدەکانی مەلایەک.\nبۆ ھەر یەک لە ئێمەی شانۆکار کە ئێستا دەنووسین، ئەمە زەنگێکی مەترسیدارە، پرسیارێک ھەیە کە نابێت خۆمانی لێ بدزینەوە: ئەم چەند ساڵە ئێمە لە کوێ بووین؟ کوا بەرھەمەکانمان؟ کوا ئەو لێپرسراوێتییە مێژووییەی لەسەر شانمانە وەک مرۆڤێکی ئەم دەڤەرە؟ کێ وای کردووە وشەی شانۆ ھێشتا بە زۆرینەی خێزانی ئەم وڵاتە نامۆ بێت؟ ئەوەیش هەر سەلەفییەکان بوون؟ ئێمە چەندین ساڵە تەممەڵ تەممەڵ تەماشا دەکەین و ھیچی تر… قسەی زل دەکەین و ھیچی تر… یەک دەشکێنین و ھیچی تر…\nتازە خەبەرمان دەبێتەوە؟\nکێشەکە زۆر لەوە گەورەترە کە ئەو گەنجانەی کەلار ئەمڕۆ تێیدا دەژین… ئەوە ئێمەین بێدەنگ بووین لەوەی بەڕێوەبەر و نوێنەرەکانی ئێمەی شانۆکار، حیزبی بن و گەندەڵ بن، بێ سیستەم و بەرنامە بن. بێدەنگ بووین لەوەی پارەیەکی زۆری وەزارەتی ڕۆشنبیری بۆ فێستیڤاڵی خراپ و نمایشی خراپ بڕوات. بێدەنگ بووین لە ئاست و توانای گەنجەکانماندا و پشتمان تێکردن. ئێستایش ھاتووین دەمانەوێت بە دوو ڕستەی دروشمی، بیری خەڵکی بخەینەوە کە شانۆکارین؟ ئەمەیش ھێندەی لە خزمەت ئیگۆی خۆماندایە، ھێندە لە خەمی کێشەکەدا نییە.\nئەوەی ئەمڕۆ ڕوو دەدات، دۆڕانی ئێمەیە. ئەویش بەرھەمی چەندین ساڵ بێبەرھەمی و سستی و ناچالاکیی زۆربەمانە؛ تۆ بێدەنگ دانیشتبوویت و سەلەفییەکان کاری خۆیان دەکرد. تۆ شەوان خەونی نمایشت دروست دەکرد و بەیانی لە بیرت دەکرد… ئیتر شانۆ چۆن لە دەستی ڕەش و بیری ڕەش پارێزراو بێت، کە سەربازە لەخۆبایی و لووتبەرزەکانی خۆی لە خەوێکی قووڵدان؟\nهێشتایش پرسیارەکە ئەوەیە: کەی خەبەرمان دەبێتەوە؟


پەرلەمانتارێك: چوار كەس لەشوێنی زیندانی رۆژنامەوانەكانی بادینان تووشی كۆرۆنا ببون\nبڕیاردەری لیژنەی كاروباری كۆمەڵایەتی و داكۆكیكردن لە مافی مرۆڤی پەرلەمانی كوردستان رایگەیاندووە، چوار كەس تووشی كۆرۆنا ببون لەشوێنی زیندانی چالاكوان و رۆژنامەوانەكانی بادینان، ئاماژەی بەوەكردووە، ئەو سزادراوانە لەڕووی دەروونییەوە تێكشكاون.\nبەدریە ئیسماعیل، بریاردەری لیژنەی كاروباری كۆمەڵایەتی و داكۆكیكردن لە مافی مرۆڤ لەپەرلەمانی كوردستان دەربارەی سەردانیكردنی لیژنەكەیان بۆ لای پێنج چالاكوان و ڕۆژنامەنووسەكانی بادینان بەدەنگی ئەمەریكای راگەیاندووە "بەداخەوە نەدەبوو بەهیچ شێوەیەك ئەندامی پەرلەمان بەپێی پەیڕەوی ناوخۆی پەرلەمان ڕێگری لێبكرێت بۆ هیچ دامودەزگایەكی حكومی، وە بۆ هیچ دەستگیركراوێك لەهەر شوێنێكدا دەستگیركرابێت نەدەبوو ڕێ بگرێت، بەداخەوە ڕێمان لێگیرا، دوای چەند نوسراوێك پاشان دوای 27 ڕۆژ وەڵامدراینەوە و كارئاسانیمان بۆ كراو ڕەزامەندیمان بۆ كرا تەنها پێنج لەو سزادراوانە ببینین".\nئەو پەرلەمانتارە روونیكردۆتەوە "ئەو سزادراوانە دەڵێن لەكاتی خەوتندا بەیەكەوە كەپس دەبین تەنها چوار بست مەسافەی ئیسراحەت و حەوانەوەمان هەیە، لەژوورەكەدا پاڵەپەستۆ و گازی پیس بوون و دووەم ئۆكسیدی كاربۆن زۆرە لەكاتێكدا ئێمە دەبیینن ڕێگری لەكەسوكارمان دەكرێت لەبەر مەترسی ڤایڕەسی كۆرۆنا، بەڵام ئێمە موعەرەزترین بەوەی ئەو پاڵەپەستۆ و لۆدە زۆرە لەسەر هۆڵەكاندا هەیە كەبەپێی ستانداردی جیهانی نابێت لە 30-35 كەس زیاتری تێدا بێت بەداخەوە ئەوان 135 كەسن".\nبەدریە ئیسماعیل ڕاشیگەیاند" ئێمە كەبەدواداچوونمان بۆ كردن نزیكەی چوار كەس لەشوێنی زیندانی كردنی ئەو چالاكوان و ڕۆژنامەنوسانە توشی كۆرۆنا ببوون لە هۆڵەكاندا بۆ نموونە هەر دوو سزادراوێك چۆتە هۆڵەكەوە و دابەشبوون بەسەر هۆڵەكاندا باسی چوار كەسیان كرد كەكۆرۆنای گرتووە لەناو هۆڵەكاندا لەگەڵ ئەو 135 كەسە بوون و ژیانیان بەیەكەوە بردۆتەسەر كەنیشانەكانیان لێدەركەوتوون لەوانیان جیاكردونەتەوە".\nكاروانێكی تری ڤاكسینی فایزەر گەیشتە عێراق و هەرێم\nزیاتر لە 153 هەزار گەشتیار روویان لە سەیرانگاكانی سلێمانی و هەڵەبجە كردووە\nپڕۆژەی بەبازاڕكردنی گەنم دەست بە كارەكانی دەكات\nحکومەت پشووەکانی جەژنی رەمەزانی دیاریکرد\nوه‌زاره‌تی دارایی بڕیارێكی نوێی راگه‌یاند\nوەزارەتی ئەوقاف ئاگادارییەك لەسەر دیاریكردنی یەكەم رۆژی جەژن بڵاودەكاتەوە\nبه‌رپرسێكی حكومه‌تی هه‌رێم له باره‌ی موچه‌وه روونكردنه‌وه ده‌دات\nیەکەم رۆژی جەژن لە هەرێم راگەیه‌نرا\nمیدیاكان: ئیسرائیل پێشنیازی حەماس بۆ ئاگربەست رەتدەكاتەوە\nلە سەڵاحەدین بۆمبێكی چێنراو بە 6 منداڵدا تەقیەوە\nباڵیۆزی ئێران: گەورەترین وێستگەی كارەبا لە عێراق دروست دەكەین\nسوپای قودس لە بارەی بەردەوامی پشتیوانیەكان دڵنیایی دەداتە بزوتنەوەی حەماس\nزیدان داهاتووی خۆی لە ریاڵ مەدرید یەكلایی كردەوە\nبۆ جگەرەكێشەكان "خواردنی تەماتە و گێزەر مەترسیدارە"


سه‌عدی پیره: یه‌كێتی له‌گه‌ڵ سه‌قامگیری ناوچه‌كه‌یه\nنیوه‌ڕۆی ئه‌مڕۆ 10-10-2019، سه‌عدی ئه‌حمه‌د پیره له شاری هه‌ولێر به ئاماده‌بوونی عومه‌ر شێخ موس ئه‌ندامی ده‌سته‌ی دامه‌زرێنه‌ری یه‌كێتیی نیشتمانیی كوردستان پێشوازیكرد له عه‌بدوڵڵا موهته‌دی سكرتێری كۆمه‌ڵه‌ی شۆڕشگێڕی زه‌حمه‌تكێشانی كوردستانی ئێران.\nله‌سه‌ره‌تای دیداره‌كه‌دا، وێڕای ته‌ئكید كردنه‌وه له‌سه‌ر تووند و تۆڵكردنی په‌یوه‌ندییه‌كان، بیرورا له‌باره‌ی دواین پێشهات و گۆرانكاریه‌كانی گۆره‌پانی سیاسی و سه‌ربازی عیراق و هه‌رێمی كوردستان و ناوچه‌كه ئاڵوگۆركرا، ھاوكات گفتوگۆ له‌باره‌ی ئاینده‌ی نه‌خشه‌ی پرۆسه‌ی سیاسی له‌عیراق و هه‌رێمی كوردستان كرا\nله دیداره‌كه‌دا سه‌عدی ئه‌حمه‌د پیره، سه‌رنج و گوشه‌نیگا و تێروانینه‌كانی یه‌كێتیی نیشتمانیی كوردستانی سه‌باره‌ت به دۆخی گشتی سیاسی عیراق و هه‌رێمی كوردستان و ناوچه‌كه‌ی خسته‌روو، رایگه‌یاند: كه یه‌كێتیی نیشتمانیی كوردستان، له‌گه‌ڵ سه‌قامگیری سیاسی و ئه‌منی ناوچه‌كه‌یه به‌گشتی، ھاوكات له‌گه‌ڵ سه‌روه‌ری یاسا و په‌یره‌وكردنی خاڵ و به‌ند و بڕگه‌كانی ده‌ستووری ھه‌میشه‌یی عیراقدایه كه تاكه سه‌رچاوه‌و بنه‌ماو مه‌رجه‌عی یاسایی رێكخستنی كاروباری وڵاته.\nدواتر عه‌بدوڵڵا موهته‌دی سكرتێری كۆمه‌ڵه‌ی شۆڕشگێڕی زه‌حمه‌تكێشانی كوردستانی ئێران رایگه‌یاند ئه‌وانیش له‌لایه‌ن خۆیانه‌وه خوازیاری ته‌بایی و یه‌كریزی نێوان هێزو لایه‌نه‌سیاسیه‌كانی هه‌رێمی كوردستانن و به‌و هیوایه‌شن كه حكومه‌تی ناوه‌ند و هه‌رێمی كوردستان هیچ كێشه‌و گرفتێكیان نه‌مێنێت بۆ ئه‌وه‌ی هه‌ماهه‌نگیه‌كانی هه‌موو لایه‌ك هه‌م له شه‌ری دژ به تیرۆر و هه‌م له چاره‌سه‌ركردنی كێشه سیاسی و ئابووریه‌كان سه‌ركه‌وتووانه‌تر به‌ڕێوه‌بچێت.\nPUKmedia فۆتۆ: ده‌رباز ستار


کوردپرێس :: Kurdpress News Aganecy\n1439 3 محرم / Monday, September 25, 2017 / ۱۳۹۶ دوشنبه ۳ مهر\nکۆمەڵی ئیسلامی پشتگیریی خۆی بۆ "بەڵێ" لە گشتپرسیدا راگەیاند\nئێران لەسەر داوای بەغدا ئاسمانی لەسەر هەرێمی کوردستان داخست\nکۆسره‌ت ره‌سووڵ عه‌لى: بچنە سەر سندووق و دەنگ بە بەڵێ بدەن\nپارتی، یه‌کێتی و یه‌کگرتوو له هه‌ولێر له کۆبوونه‌وه‌دان\nهەواڵی دیداری عەبادی لەگەڵ شاندی کورد ڕەت دەکرێتەوە\nبیست و نۆهەمین فستیڤاڵی شانۆگەری پارێزگای کرماشان کۆتایی پێهات/ سەرکەوتووان بۆ فستیڤاڵی فەجر ناسێندران\nبەشی فەرهەنگ و هونەر- بیست و نۆهەمین فستیڤاڵی شانۆگەری پارێزگایی کرماشان بە ناساندنی هەڵبژێردراوان و سەرکەوتووان بۆ شانۆگەری فەجر و هەروەها ڕێزگرتن لە بنەماڵەی عارف لوڕستانی کۆتایی بە کاری خۆی هێنا.\nکۆڕبەندی نێونەتەوەیی "زەکریای ڕازی" له کرماشان بەڕێوه دەچێت\nلە پێنجەمین فێستیڤاڵی نێونەتەوەیی فیلمی دهۆک؛\nدەرهێنەرێکی سنەیی خەڵاتی باشترین دەرهێنەری مسۆگەر کرد\nکتێبی "باسێک لە چەمکی بنەما و نموونەکانی شاری زیرەک" چاپ کرا\nبۆ یەکەم جار ئەنجام دەدرێت؛\nزمان‌ناسێکی مەهابادی کۆی دەقی شەرەفنامە بۆ کوردی وەردەگێڕێتەوە\n22 : 25\nشاری مێژووییی سەیمەره بەرەو تۆماری جیهانی دەچێت\nهونه‌رمه‌ندانی کورد له یازده‌هه‌مین مێهره‌جانی نێونه‌ته‌وه‌یی مۆسیقای جوان درۆشانه‌وه\nسینەمای نەتە‌وە‌ییی کوردی و "ساتێک بۆ مەستیی ئەسپە‌کان"/ پەری کەریمی نیا\nگەورەترین هێمای ئێران لە هاتنگەکانی سنە دادەمەزرێن\nمنداڵێکی کرماشانی خه‌ڵاتی نێونه‌ته‌وه‌ییی ئاشتی و هاوکاریی قۆتابخانه‌کانی ساڵی 2016ی پێشکه‌ش کرا\nبەشداربوونی شانۆی سەقزی لە مێهرەجانی شانۆی کەرکووک\nله ده‌یه‌مین مێهره‌جانی میدیا و چاپه‌مه‌نیی خوێندکارانی زانستگاکانی وڵات؛\nگۆڤاری ڕوانگه چوار پله‌ی یه‌که‌می ئه‌و مێهره‌جانه‌ی وه‌ده‌ست هێنا\nله دوا ڕۆژی مێهره‌جانی شانۆی سه‌ر شه‌قامی مه‌ریوان 23 به‌رهه‌م نمایش کران\nفیلمێکی کوردی لە گرنگترین فێستیڤاڵی بەلژیکادا پێشبڕکێ دەکات\n9 : 36\nپیشانگایێکی فۆتۆگرافی لە هەولێر دەکرێتەوە\nهه‌واڵه زێتر بینراوه‌کان\nبەشی فەرهەنگ و هونەر- به بۆنەی ساڵی جیهانی ڕازی، کۆڕبەندی نێونەتەوەیی "زەکریای ڕازی" ڕۆژانی 21 و 22 مانگی سەرماوەز به میوانگری زانکۆی ڕازی کرماشان بەڕێوه دەچێت.\nبەشی فەرهەنگ و هونەر – خەڵاتی باشترین دەرهێنەری پێنجەمین پێنجەمین فێستیڤاڵی نێونەتەوەیی فیلمی دهۆک له بەشی نیشتمانی (Kurdish Cinema) بۆ فیلمی بڵیندی "برایت انار دان کرده بودم" (هەنارم بۆ تەکاندبووی) درا به دەرهێنەرێکی کوردستانی.\nبەشی فەرهەنگ و هونەر- کاوە ئەمین نژاد هەواڵی چاپ و بڵاوکردنەوەی کتێبی نوێی لە بارەی شاری زیرەک، لە کوردستان ڕاگەیاند.\nبەشی فەرهەنگ و هونەر- سەلاحەدین ئاشتی وەرگێڕ و زمان‌ناسی مەهابادی باسی لە وەرگێڕانی هەردوو بەرگی شەرەفنامەی بەدلیسی لە زمانی فارسییەوە بۆ کوردی کرد.\nبەشی فەرهەنگ و هونەر - فەرمانداری شاری دەرەشار وتی: ئەم شاره هەڵگری پتر له 400 ئاسەواری مێژوویی پڕبایەخه و له کەمتر شوێنێکی وڵاتەکەماندا وەها ئاسەواری مێژوویی زۆر و گرینگی بەدی دەکرێت.\nبه‌شی ئازه‌ربایجانی ڕۆژئاوا- هونه‌رمه‌ندانی کورد به مسۆگه‌رکردنی پێنج پله‌ی یه‌که‌م له یازده‌هه‌مین مێهره‌جانی نێونه‌ته‌وه‌یی مۆسیقای جوان درۆشانه‌وه.\nبەشی وتار/ فەرهەنگ و هونەر- بواری ئابووری دوا چەمکی سینەمای نەتەوەییە. "ساتێک بۆ مەستیی ئەسپەکان” لە دێهاتێکی بچووکی کوردستانی رۆژهەڵات بەرهەم هاتووە کە ناوی سارداوە.\nبەشی فەرهەنگ و هونەر- بەڕێوەبەری ڕێکخراوەی جوانکاریی شارەوانیی سنە، لە دامەزراندنی گەورەترین هێمای ئێران لە ڕێگاکانی هاتنگەی ناو شاری سنە هەواڵی دا و وتی: ئەم هێمایە بە درێژایی 18 مەتر، پانتاییی 3 مەتر و بەرزیی 9 مەتر بریتین لە بنەما، فۆنداسیۆن و هێمای ئاسنی.\nبه‌شی کرماشان- له ڕێوڕه‌سمێکدا که لایه‌ن باڵوێزی ئه‌سپانیا له ئارژانتین و به ئاماده‌بوونی فه‌رهاد کلینی، کۆنسوڵی باڵوێزخانه‌ی کۆماری ئیسلامیی ئێران له ئارژانتین به‌ڕێوه چوو، منداڵی کرماشانی خه‌ڵاتی نێونه‌ته‌وه‌ییی ئاشتی و هاوکاریی قۆتابخانه‌کان له ساڵی 2016ی پێشکه‌ش کرا.\nمه‌ریوان جیهانی بوویه‌وه\nبه‌شی کوردستان- به‌رپرسی میراتی فه‌رهه‌نگیی پارێزگای کوردستان ڕای‌ده‌گه‌یێنێت: مه‌ریوان وه‌کوو شاری جیهانیی کڵاش ناسێندرا.\nبەشی فەرهەنگ و هونەر- شانۆی سەرشەقامی "بێ سنوور" بەرهەمی هونەرمەندانی گرووپی ئاناهیتای سەقز لە چوارەمین مێهرەجانی شانۆ سەرشەقامی کەرکووک بەشدرای دەنوێنێت.\nبه‌شی کوردستان- گۆڤاری کوردی-فارسیی ڕوانگه که له زانستگای پزیشکیی ته‌ورێز چاپ و بڵاو ده‌بێته‌وه توانیی چوار ته‌ندیسی پله‌ی یه‌که‌م له به‌شه‌کانی دیمانه و گۆڤاره کۆمه‌ڵایه‌تییه‌کانی ده‌یه‌مین مێهره‌جانی میدیا و چاپه‌مه‌نییه‌کانی خوێندکارانی زانستگاکانی تێکڕای وڵات مسۆگه‌ر بکات.\nمانگی خەرمانان لە کوردستان بە فەرهەنگ و هونەر ڕازایەوە\nبەشی فەرهەنگ و هونەر- بەڕێوەچوونی جیژن و کارنەڤاڵی جیا جیای فەرهەنگی و هونەری لە پارێزگای کوردستان لەو یەک حەفتەیی دواییدا، بۆ جارێکی تر فەرهەنگی بوونی ئەم پارێزگایەی وەبیرهێناوە و خەرمانانێکی ڕەنگینی لە کوردستان پیشنای هەمووان دا.\nبه‌شی کوردستان- له دوا ڕۆژی مێهره‌جانی نێونه‌ته‌وه‌ییی شانۆی سه‌ر شه‌قامی مه‌ریوان 23 به‌رهه‌م نمایش کران و ڕێوڕه‌سمی کۆتاییی مێهره‌جانه‌که به‌ڕێوه‌چوو.\n8 : 48\n0 : 29\nهه‌واڵه هه‌ڵبژارده‌کانی ماڵپه‌ر\nجێگری فەرهەنگی و کاروباری کۆمەڵایەتیی شارەوانی سنە:\nشەوانی فەرهەنگی کوردستان لە بورجی میلادی تاران بەڕێوە دەچێت\nبەشی ئێڕان/ کوردستان- جێگری فەرهەنگی و کاروباری کۆمەڵایەتی شارەوانی سنە ڕایگەیاند: شەوانی فەرهەنگی کوردستان لە تاران بەڕێوە دەچێت و وتی: ئەو بەرنامە فەرهەنگییە بۆ ماوەی دوو شەو (١٩ و ٢٠ مانگی خەرمانانی ئەوساڵ) لە کاتژمێر ١٨ بۆ ٢٣ شەو لە بورجی میلادی تاران بەڕێوەدەچێت.\nهۆدهۆدی 20، له کوردستان کۆتایی پێهات\nبەشی فەرهەنگ و هونەر- بە ئامادە بوونی سەرۆکی ڕێکخراوی دەنگ و ڕەنگی کۆماری ئیسلامی بیستەمین مێهرەجانی بەرهەمی ڕادیۆیی و تەلەڤیزیۆنی ناوەندی پارێزگاکان پاش سێ ڕۆژ چالاکی کۆتایی پێهات.\nیەکەمین فستیڤاڵی ئەسپی ڕەسەنی کوردی لە سنە دەستیپێکرد\nبەشی ئێران/ کوردستان- بە بەشداریی ۲۲۰ سەر ئەسپ لە پارێزگاکانی سەرانسەری وڵات، یەکەمین فستیڤاڵی ئەسپی ڕەسەنی کورد لە سنە دەستیپێکرد.\nسەرۆکی پارکی زانست و تەکنۆلۆژیای پارێزگای کوردستان:\nڕەخساندنی کار بۆ ٦٨٧کەس/ پارکی زانست و تەکنۆلۆژیا ٢٤٠ هەزار دۆلار هەناردەی بووە\nبەشی ئێران/ کوردستان- سەرۆکی پارکی زانست و تەکنۆلۆژیای پارێزگای کوردستان وێڕای ئاماژەدان بەوەی کە ئەو بنکەیە دەرفەتی کار کردنی بۆ ٦٨٧ کەس ڕەخساندووە، وتی: لە ئێستادا ١١٥ یەکەی تەکنۆلۆژی هێنەر لە ژێر چاودێری پارکی زانست و تەکنۆلۆژیادا چالاکی دەکەن.\nڕاوێژکاری پارێزگاری کرماشان لە هەورامان:\nزمانی کوردی لە زانستگای ڕازی بگوترێتەوە\nبەشی ئێران/ کرماشان- ڕاوێژکاری پارێزگاری کرماشان لە هەورامان خوێندن بە زمانی کوردی لە زانستگای ڕازی و ئاوڕدانەوە لە گوژمە فەرهەنگییەکانی ناوچە سوننەنشینەکانی کرماشان بە گرینگترین داخوازییەکانی ئەهلی سوننەی کرماشان ناو دەبات.\nبەڕێوەبەری گشتیی میراتی فەرهەنگی ئیلام:\nپردی مێژوویی گاومێشان له شاری دەرەشار نۆژەن دەکرێتەوه\nبەشی فەرهنگ و هونەر- بەڕێوەبەری گشتی میراتی فەرهەنگی ئیلام له نۆژەن کردنەوەی پردی مێژوویی گاومێشان له شاری دەرەشار هەواڵی دا.\nعیماره‌تێکی ئه‌ربابی له بۆکان تۆماری نه‌ته‌وه‌یی ده‌کرێت\nبه‌شی ئازه‌ربایجانی ڕۆژئاوا- سه‌رۆکی ئیداره‌ی میراتی فه‌رهه‌نگی و گه‌شتیاریی بۆکان وتی: عیماره‌تێکی ئه‌ربابی له گوندی یه‌نگی که‌ند تۆماری نه‌ته‌وه‌یی ده‌کرێت.\nکۆنسێرتی محەمەد عەلیزادە لە کرماشان و سنە هەڵوەشاوە\nبەشی فەرهەنگ و هونەر- جێگری هونەری و سینەمایی ئیدارەی گشتیی فەرهەنگ و ئیرشادی ئیسلامی کرماشان لە هەڵوەشانەوە کۆنسێرتی محەمەد عەلیزادە لە کرماشان و سنە هەواڵی دا.\nفستیڤاڵی دەفی حەوزەی هونەریی کوردستان؛ داواکاریێکی نێونەتەوەییە\nبەشی فەرهەنگ و هونەر- سەرۆکی حەوزەی هونەریی کوردستان ئاماژەی کردە بەڕێوە چوونی حەوتەمین فستیڤاڵی سەرانسەریی دەف ژەنینی "دەف نەوای ڕەحمەت"، لە پێتەختی دەف و دەریبڕی: فستیڤاڵی دەفی حەوزەی هونەریی کوردستان بۆتە داواکاریێکی نەتەوەیی و تەنانەت نێونەتەوەییش.


کتێبی فەرهەنگی گشتیی سینەما چاپ و بڵاو کراویەوە\n21:24 - 6 خەرمانان 2718\nئاژانسی کوردپا: یەکەمین کتێبی \_"فەرهەنگی گشتیی سینەما\_" بە زمانی کوردی لە شاری تاران چاپ و بڵاو کرایەوە.\nبەپێی هەواڵی گەیشتوو بە ئاژانسی هەواڵدەریی کوردپا،کتێبی \_"فەرهەنگی گشتی سینەما\_" لە لایەن نووسەرێکی کورد بە ناوی \_"سەید محەممەدئەمین هاشمی\_" بە زمانی کوردی چاپ کراوە و کەوتووەتە بەر دیدی هۆگرانی فەرهەنگی سینەمای کوردی.\nکتێبی فەرهەنگی گشتیی سینما لە لایەن بڵاوڤۆکی میراتی هونەر لە شاری تاران چاپ و بڵاو کراوەتەوە.\nئەم کتێبە پاش پێنج ساڵ هەوڵ و لێکۆڵینەوەی بەردەوام چاپ کرا.\nکتێبی فەرهەنگی گشتیی سینەما ٥٠٠ بەرگی لێ چاپ کراوە و نرخی هەر بەرگێکی ئەم کتێبە ٣٥٠٠٠ هەزار تمەنە.


چالاكێكی مه‌ده‌نیی كورد له ژاوه‌رۆی مه‌ریوان ده‌ستبه‌سه‌ر كرا. | مرۆڤایه‌تی , Mirovayeti\nHome ڕۆژهه‌ڵاتی ناوه‌ڕاست ئێران چالاكێكی مه‌ده‌نیی كورد له ژاوه‌رۆی مه‌ریوان ده‌ستبه‌سه‌ر كرا.\nچالاكێكی مه‌ده‌نیی كورد له ژاوه‌رۆی مه‌ریوان ده‌ستبه‌سه‌ر كرا.\nمرۆڤایه‌تی: سیروان گوڵزاری ، چالاكی مه‌ده‌نیی كورد ی خه‌ڵكی گوندی ” ئەوێهەنگ ” ی سه‌ر به ناوچەی ژاوەرۆی مەریوان له لایه‌ن هێزه ئه‌منیه‌تیه‌كانی ڕژیمه‌وه ده‌ستبه‌سه‌ر كرا.\nبه پێی هه‌واڵی گه‌یشتوو به مرۆڤایه‌تی ڕۆژی چوارشه‌ممه ڕێكه‌وتی ٢٩ی به‌فرانباری ١٣٩٥ی هه‌تاوی كاتژمێر ١٢ی دوانیوه‌ڕۆ كۆمه‌ڵێك له هێزه‌كانی سه‌ر به وه‌زاره‌تی ئیتلاعاتی كۆماری ئیسلامیی ئێران كه له دوو ماشێنی پڕ له پاسدار پێك هاتبوون ، هێرشیان كردۆته سه‌ر ماڵی سیروان گوڵزاری له ئه‌ویهه‌نگ و ناوبراویان ده‌ستبه‌سه‌ر كردووه.\nهه‌واڵنێری مرۆڤایه‌تی له مه‌ریوانه‌وه باس له‌وه ده‌كا كه ئه‌و هێزانه به شێوه‌یه‌كی دڕندانه و به بێ حوكمی دادگا هه‌ڵیانكوتاوه‌ته سه‌ر ماڵی سیروان و وێڕای بێحورمه‌تی ده‌ستبه‌سه‌ر یان كردووه و به‌ره‌و شوێنێكی نادیاریان ڕاگواستووه .\nیه‌كێك له نزیكانی بنه‌ماڵه‌ی گوڵزاری وێڕای پشت ڕاستكردنه‌وه‌ی هه‌واڵه‌كه به هه‌واڵنێری مرۆڤایه‌تیی ڕاگه‌یاندووه كه ئه‌و هێزانه به بێ ئه‌وه‌ی هیچ ڕوونكردنه‌وه‌یه‌ك له مه‌ڕ هۆكار یا شوێنی ده‌ستبه‌سه‌ر كردنی سیروان بده‌ن له گه‌ڵ خۆیان به قۆڵبه‌ست كراوی بردوویانه .\nشایانی باسە كه سیروان گوڵزاری ، چالاکێکی مەدەنی ناسراو و خۆشەویستی خەڵکی گوندی ” ئەوێهەنگ ” ی ناوچەی ژاوەرۆی مەریوانە و هەمیشە لاوانی گوندەکەیانی بۆ وەرزش و دووری کردن لە بەکارهێنانی مادە سڕکەرەکان و پاراستی ژینگە و فێربوونی زمانی کوردی و ئه‌و بوارانە هان داوه و چالاکیی بەرچاوی هەبوە.\nجێگه‌ی ئاماژه‌یه كه ناوبراو ، پێشتر لە رووداوێک دا لاقێکی بە سەختی شکاوە و پلاتینی بۆ دەکار کراوە و بەو هۆیه‌وه لە ژێر چاوەدێری پزشکیدا بوە و ئەوەش نیگەرانیی بنەماڵەکەی لە دەستبەسه‌رکرانی ، زێدەتر کردوە.\nتا ئاماده كردنی ئه‌و هه‌واڵه بنه‌ماڵه و كه‌سو كاری سیروان له شوێنی ده‌ستبه‌سه‌ر كران یان هۆكاری ده‌ستبه‌سه‌ر كرانی ئاگادار نین و كوڕه‌كه‌یان له چاره‌نووسێكی نادیار دایه\nPrevious articleتصادفات جاده‌ای در ارومیه یك نفر را راهی بیمارستان كرد\nNext articleبازداشت دستفروشان و مصادره میوه ها در الاحواز\nئەگەری کرانەوەی دۆسیەیەکی نوێ بۆ بێهنام ئیبراهیم زادە لە ئارا دایە


شەهید ئاسۆ و کاروانەڕیشە و سەرگوزشتەی دۆشكەكە – Knwe.org\nسەرەکی » ئاراستە » شەهید ئاسۆ و کاروانەڕیشە و سەرگوزشتەی دۆشكەكە\nئا: ئاوات کۆکەیی\nلە لاپەڕەی بیرەوەریی- سەروەرانی ژمارە 8256ی رۆژنامەی كوردستانی لە رۆژی 31/12/2020، بابەتێك بەناوی (بیرەوەریی بەشداریكردن لە پرسەی شەهیدان شوانی تەنسیق و مامۆ‌ستا جمهور و كاك نەوزاد دا) نووسینی ئەحمەد كاكەحەمە- هۆشمەند، بڵاوكراوەتەوە.\nدیارە ئەحمەد کاکە حەمە پێشمەرگەی دێرینە، بابەتەكەشی بیرەوەریی ئەو رۆژگارەیەو باس لەوە دەكات لەگەڵ چەند هاوڕێیەكی لە گوندی شەدەڵەی ناوچەی سورداشەوە چوون بۆ گوندی سەرچناری ناوچەی شێخبزێنی، بۆ بەشداریكردن لە پرسەی هەرسێ شەهید (شوانی تەنسیق و مامۆستا جمهور و كاك نەوزاد)، كە لە ساڵی 1987دا شەهیدكران.\nپاشان باس لە برینداربوونی خۆی و چەند هاوڕێیەكی دەكات بەهۆی وەرگەڕانی تراكتۆرەوەو دەشڵێت: شەهید ئاسۆی دوكان (رەسوڵی كەریم ئاغای عەسكەری) هات بۆ لامان و بەدەستە رەنگینەكانی سەر لەنوێ برینی گوێچكەمی بەبێ بەنج تازە كردەوەو زۆر بەجوانی دووریەوە، كارمەندی تەندروستیش نەبوو، بەڵام سەری لە زۆر شت دەرئەچوو).\nهەروەها دەنووسێت: (جێی باسە كە شەهید ئاسۆ لە رێكخستنەكانی كۆمەڵەبوو، بەڵام ئەو كاتە سەربازبوو لە یەكێ لە رەبایەكانی ئاغجەلەر، كۆتایی ساڵی 1982 دۆشكەیەكی تەسلیم كردو خۆشی بوو بە پێشمەرگە، تا لە ئەنفالەكەدا شەهیدكرا).\nکاروانەڕیشە دەڵێت: دەستخۆشی لە ئەحمەد کاکەحەمە دەكەم بۆ ئەو بیرەوەرییە، زیاتریش بەهۆی ئەوەی وەفایەكی جوانی پیشانداوە بە باسكردنی شەهید ئاسۆ، بۆیە رەخنەو سەرنجێكم نییە و تەنیا دەمەوێ شتێك وەك تەواوكاری و وەك مافێكی خۆم بۆ ئەو باسەی شەهید ئاسۆ، زیاد بكەم كە من و شەهید ئاسۆ پێكەوە ئەو چالاکییەمان کردووە.\nهەروەها دەڵێت: ئەمەی دەیگێڕمەوە ساڵی 2000 هەر لەم رۆژنامەیەدا لە دیدارێكدا بە وردی باسمكردووە و دواتریش لە بەرنامەیەكی تەلەفزیۆنی گەلی كوردستان و چەند شوێنێكی دیكەش باسمكردووە و گێڕاومەتەوە، بۆیە دووبارە وردەكارییەكەی نانووسمەوەو تەنها كورتەیەكی باس دەكەم:\nساڵی 1982 لەگەڵ شەهید ئاسۆ (رەسوڵ كەریم) لە ناوچەی ئاغجەلەر سەربازبووین.\nئاسۆو من هەردووكمان لە رێكخستنی كۆمەڵەی رەنجدەرانی كوردستاندا بووین، بەڵام خۆمان لە یەكتری ئاشكرا نەكردبوو.\nرادیۆیەكمان لابوو، رۆژێك دوور كەوتمەوە تا گوێ لە ئیزگەكە بگرم، ئاگام لێی نەبوو ئاسۆ لێم نزیك بۆوە و هەردووكمان بەتەواوی لەیەكتر ئاشكرابووین كە سەر بە رێكخستنی كۆمەڵەین.\nدواتر پێكەوە لەگەڵ ئاسۆ بڕیارماندا دۆشكەی رەبایەكە تەسلیم بكەین و خۆشمان ببین بە پێشمەرگە.\nئەوەبوو لەگەڵ تیپی 21ی كەركوك رێكەوتین و شەوێك مەفرەزەیەكیان بەنهێنی هاتن و ئێمەش دۆشكەكەو رەبایەكەمان تەسلیم كرد و هەردووكیشمان بووین بە پێشمەرگە لەو تیپەدا.\nخۆشبەختانە بەشێكی زۆری ئەو پێشمەرگەو فەرماندانەی ئەوسای تیپی 21 كە پەیوەندیمان پێوەكردبوون و شەوەكەشی هاتن و دۆشكەكەمان تەسلیم كردن، ئێستا لە ژیاندا ماون و ئاگادارن، بەشێكیشیان كە ئێستا نەماوەن، 20 ساڵ لەمەوبەر ئەوان هێشتا لە ژیاندا مابوون و بە ئامادەبوونی ئەوان لە بەرنامەكەدا، قسەم بۆ تەلەفزیۆنی گەلی كوردستان كردووە.\nلەگەڵ ئاسۆ بووینە پێشمەرگەی تیپی 21، دواتر كە تیپی 23ی سورداش تەشكیل كرا، من چوومە ئەوێ و بووم بە جێگری فەرماندەی كەرتی 2، ئاسۆش لە تیپی 21 مایەوە، بەڵام هەر پەیوەندیمان هەبوو تا كاتی شەهیدبوونی.\nوەك دوپاتكردنەوەیەكیش بۆ قسەكەی كاك ئەحمەد، بەڵێ شەهید ئاسۆ زۆر بلیمەت بوو، سەری لە هەمووشتێك دەردەچوو، كوڕێكی زیرەك و بە ئاگابوو.\nلە كۆتاییدا کاروانەڕیشە دەستخۆشی لە ئەحمەد کاکەحەمە دەکات و سڵاویش بۆ گیانی شەهید ئاسۆی هاوڕێی دەنێرێت.


نەوت – Knwe.org\nسەرەکی » وتار » نەوت\nنەوت چارەنووسی شەڕی داهاتوو دیاری دەكات، كێ نەوتی زۆری بەدەستەوە بێ، چارەنووسی شەڕی داهاتوو دەباتەوە.\nبۆ یەكەم جار لە سەدەی چوارەمی زاییندا یەكەم بیرە نەوت لە چین لێدرا، لەو كاتەدا نەوتی خاوی ناو بیرەكە دەسوتێنرا لەپێناوی بەهەڵمكردنی ئاوی سوێری ناو زەویەكە بۆ بەرهەمهێنانی خوێ نەك نەوت، دواتر لەسەدەی هەشتەم داری حەیزەران بەكاردەهێنرا بۆ گەیشتن بە سەرچاوەكانی نەوت و ئاوی سوێر تا لە سەدەی دەیەم بۆری دروستكرا بۆ دەرهێنانی نەوت .\nنەوت شلەیەكی چڕكراوەیە كە قابیلی سووتاندن و گڕگرتنە، رەنگی قاوەیی تۆخ یان قاوەییەكی سەوز باوە و سەرچاوەكەی لەچینی سەڕەوەی توێكڵی زەویدایە، تا ئێستا (450) مادەی كیمیایی لە نەوت دەردەهێنرێ وەكو بابەتەكانی پلاستیك، بۆری ، قوماش، داوودەرمان، نایلۆن، ئاوریشمی پیشەسازی، پەینی كیمیایی، چەرمی پیشەسازی و زۆریتر. هەروەها چەند جۆرێكی مادەی كیمیایی و سوتەمەنی و وزەی لێ دەردەهێنرێ وەكو بەنزینی سوك، بەنزینی قورس، رۆنی چەور، ئەسیری پەترۆڵ، دیزڵ(گاز)، ئەسفەڵت، كیرۆسینی سوك ، كیرۆسینی قورس ، مۆم.\nنزیكەی%80ی یەدەگی نەوت و غازی دنیا لە خۆرهەڵاتی ناوەڕاستدایە و لەو رێژەیەش%62.5ی لەلایەن پێنج دەوڵەتی ناوچەكەوە خاوەندارێتی دەكرێت ( سعودیە، ئێران ، عیراق، ئیماراتی عەرەبی، كوێت) بەڵام ئەمریكا تەنها خاوەنی%3 یەدەگی نەوتی جیهانە.\nئێستا وردە وردە بەكارهێنانی نەوت كەم دەبێتەوە بەهۆی پەیدابوونی بەدیلی نەوت وەكو سەرچاوەكانی كارەبا، وزەی خۆر،با، وزەی ئەتۆم، گازی سروشتی، خەڵوزی بەردین، هەروەكو ئێستا ئۆتۆمۆبیلی كارەبایی زۆر بووەو سوتەمەنی بەكارناهێنن، هەروەها لە وڵاتی بەرازیل مادەی (ئیسانۆڵ) كە لە قامیشی شەكر دروست دەكرێ بەكاردەهێنن بۆ سوتەمەنی ئۆتۆمۆبیل لەجیاتی بەنزین .\nئەوەی شایەنی باسە بە گوێرەی هەندێک سەرچاوە هەرێمی كوردستان نزیكەی 45 ملیار بەرمیل نەوتی یەدەگ و سێ تا شەش ترلێون پێ سێجا غازی سروشتی لەژێر خاكەكەیدا هەیە. سەبارەت بە ئابووری كوردستان ئابووریەكی لاوازو دابڕاوە لە واقیعی خەڵكی كوردستان لە رووی داهات و دراو و سەرمایەوە،شەفافیەت لە دەرهێنان و فرۆشتندا نییە، نەوتەكەی وابەستەیە بە دەوڵەتانی ئیقلیمەوە، لە رووی كڕین و هێنانی كەرەستە و پێداویستیەكانی ژیانیشەوە دیسانەوە وابەستەیە بەدەوڵەتانی ئیقلیمەوە و هیچ گرنگی بە بەرهەمهێنانی ناوخۆ نادرێت، لەكاتێكدا خاوەنی سامانێکی زۆری ئاوو زەوی بەپیت و رەزو باخ و كشتوكاڵ و ژینگەیەكی لەباری گەشتوگوزارو سامانی ئاژەڵی و پیشەسازی و فڕۆكەخانە و چەندین سەرچاوەی تری ئابوورین. واتا هەرێمی كوردستان ئابووریەكەی وەک پێویست لەدەست خۆیدا نییە كە ئەوە بە رای شارەزایان و پسپۆڕانی ئابووری كۆسپێكە لەبەردەم گەشەكردنی هەرێمی كوردستان بۆ بوون بە دەوڵەت.


قوتابیانی بیانی | Landneminn\nKúrdíska - سۆرانی / بابەتەکان / پەروەردە و كارامەيى / قوتابیانی بیانی\nزانکۆ ئایسلاند بۆ قوتابیانی بیانی دیپلۆمی ئایسلاندی وەک زمانی دووەم و پڕۆگرامی بەکالۆریۆس(BA) ئایسلاندی پێشکەش دەکات. www.hi.is\nبۆ داخڵبوون بۆ ناو پڕۆگرامی دیپلۆم، دەبێ لە تاقیکاری TOEFL بە زمانی ئینگلیزی دەرچیت.\nبۆ داخڵبوونی پڕۆگرامی بەکالۆریۆس(BA)ی ئایسلاندی، تاقیکاری وەرگێران لە زانکۆ و بنچینەیەکی باش لە زمانی ئایسلاندیت پێویستە.\nلە قوتابخانەکانی تر جیاوازە کە ئاخۆ مەرجی پێویستت هەیە بۆ هەڵسەنگاندنی حاڵەتەکە بە زمانی ئایسلەندی یان ئینگلیزی بۆ قوتابیانی بیانی یان نا.\nبۆ پشکنینی توانایی خوێندن و یان هەڵسەنگاندنی خوێندنی پێشووی زانکۆ، باشتر وایە لەگەڵ ڕاوێژکاری قوتابیدا دیدار بکەیت.\nهەڵسەنگاندنی تۆژینەوە و بڕوانامەکانت لە وڵاتانی تر\nگەر خوێندنت تەواو کردووە و یان لە قوتابخانەی بیانیدا خوێندووتە، دەتوانیت داوا بکەیت خوێندنت لە نووسینگەی ENIC/NARIC هەڵسەنگاندنی بۆ بکرێت : www.enicnaric.is\nگەر نازناوێکی پڕۆفشیناڵت هەیە مۆڵەتی چالاکی وەزاەرتی پەیوەستت پێویستە.\nماڵپەڕی Europass کورتەیەک لە سەردێڕە پڕۆفشیناڵەکانی هەیە لە ئایسلاند. سەردانی > بکە : www.erasmusplus.is/menntun\nکاتێک هەڵسەنگاندنی فەرمی دەکرێت، داواکار دەبێ فۆڕمی داواکاری و هەروەها کۆپی بڕوانامەکان ڕادەستی ENIC/NARIC بکات پاشان بە نامەی فەرمی وەڵامی داواکاری بداتەوە.\nڕاهێنانی پڕۆفشینانی ڕێپێدراو لە بنکەی ڕاهێنانی IÐAN هەڵسەنگاندنی بۆ دەکرێت (جگە لە ئەلەکترۆنیکەکان). www.idan.is\nڕاهێنانی بەردەوام/ڕاهێنانی بەتەمەنەکان\nڕاهێنان بە درێژایی تەمەن بەشێکە لە ژیانی بەتەمەنەکان.\nهەندێ کەس دواتر لە قوتابخانەی ئامادەیی، ڕاهێنانی پڕۆفشیناڵ یان زانکۆ دەردەچن. کەسانی تر ئیشەکەیان دەگۆڕن و فێری شتی نوێ دەبن یان خوێندنی قوتابخانەی ئامادەییان زیاتر دەکەن. زۆر کەس ساڵانە بەشداری دەکەن لە کۆرسەکانی ڕابواردنی کات و کۆرسەکانی پەیوەست بە ئیش.\nپێشکەوتنی تەکنۆلۆجیا، ئیشی نوێ و ئۆتۆماتیککاری ئیش کاریگەری دەبێت لەسەر ژیان و دەوامی بەتەمەنەکان پێداویستی بوون لەگەڵ داهێنانەکان و زیادکردن بە ڕاهێنانیان زۆر زۆرە.\nبنکەکانی فێربوون بە درێژایی تەمەن بەڕێوەبەرایەتی دەکرێن لە سەرانسەری وڵات و کۆرسەکانی زمانی ئایسلەندیی، کۆرسەکانی زمان، کۆرسەکانی ڕابواردنی کات، ڕاهێنانی ئاستی قوتابخانەی ئامادەیی پێشکەشی بەتەمەنەکان و هتد دەکەن.\nبنکەکانی فێربوون بە درێژایی تەمەن ڕێنمایی ڕاهێنان و ئیشی بەخۆڕاییش پێشکەشێ بەتەمەنەکان دەکەن.\nقوتابخانە تایبەتەکانی زمانیش چالاکت دەکەن و کۆرسی زمانی ئایسلەندی پێشکەش دەکەن.\nقوتابخانە پسپۆڕەکان وەک قوتابخانەی کۆمپیۆتەر، قوتابخانەی مەساج، کۆرسەکانی مۆڵەتی شۆفێری بازرگانی، کۆرسەکانی ژمێریاری و بابەتی تر ئیش دەکەن.\nپڕۆگرامەکانی تۆژینەوەی FA (بنکەی خزمەتگوزاری ڕاهێنان و پەروەردە /(Fræðslumiðstöðvar atvinnulífsins)\nئەو قوتابخانانەی بڕوانامەی کوالیتی وەزارەتی ڕاهێنان، زانست و کلتووریان هەیە، دەتوانن پڕۆگرامی خوێندنی تایبەت پێشکەش بکەن کە لە سندۆقی ڕاهێنان و پەروەردە سوبسیدیان پێدەدرێت و تاڕادەیەک هەرزانن.\nنموونەی ئەم پڕۆگرامانە Menntastoðirـە کە لەودا بەتەمەنەکان بیرکاری، زمانی ئایسلەندی و وانەکانی تر وەک ئامادەبوون بۆ خوێندنی پێشەکی زانکۆ Keilir یان تۆژینەوەی سەرەتایی لە زانکۆ ڕەیکاڤیک فێر دەبن. پاش ئەوە، تاکەکان دەتوانن سەردانی زانکۆ بکەن. www.keilir.net, www.ru.is\nپڕۆگرامەکانی خوێندن دابەش دەبن بە تۆژینەوەکانی پەیوەست بە دەوام و تۆژینەوەی گشتی و پڕۆگرامی وانەکان دەکرێ لە ماڵپەڕی بنکەی خزمەتگوزاری ڕاهێنان و پەروەردەدا بدۆزییەوە, www.frae.is\nپڕۆگرامەکانی تۆژینەوە بۆ کۆچبەران\nپڕۆگرامەکانی خوێندنی (Fræðslumiðstöðvar atvinnulífsins)بەتایبەتی بۆ کۆچبەران دیزاینکراوە:\nکەلتوور و کۆمەڵگای ئایسلەند، بۆ ئەو کەسانەی فێربوون و مەشق و بەتایبەتی نووسین و خوێندنەوەیان پێویستە، هەروەها ڕاهێنانی کۆمپیۆتەر و بنەماکان بە زمانی ئینگلیزی دیزاینکراوە.\nنووسین و خوێندنەوە بە زمانی ئایسلەندی، دیزاینکراوە بۆ هەندێک کەس بە پێکهاتەی ئایسلاندی (ئاستی 3-4) بە پێداگریکردن لەسەر تۆژینەوەی ئایسلاندی، تۆژینەوەی کۆمەڵایەتی و ڕاهێنانی کۆمپیۆتەر.\nپڕۆگرامەکانی تری تۆژینەوە هەندێجار لە لایەن بنکەکانی ژیان بە درێژایی تەمەنەوە بۆ کەسانێک زمانی ئایسلاندی وەک زمانی دووەمی ئەوانە ئامادە کراوە. ڕاهێنانی کورت خایەنی پیشەش پەیوەند کراوە لەگەڵ پڕۆگرامەکانی خوێندندا.\nداواکارانی ئیش بۆ بەهێزکردنی خۆیان لە بازاڕی کاردا کۆرسی جیاواز پێشکەش دەکەن. بەڕێوەبەرایەتی ئیش چاودێری ئەم خزمەتگوزارتییە دەکات و لەگەڵ چەند ڕاهێنەردا هاریکاری دەکات.\nهەڵسەنگاندنی کارامەییەکان (ڕەوایی فێربوونی فەرمی و نافەرمی)\nتوانایی ڕاستەقینە، کارامەیی و لێهاتوویی تێکەڵاوێکە کە تاکەکە لەڕێگەی جیاوازەوە وەک ئەزموونی ئیش، شاگردی، خوێندن لە کاتی ڕابواردندا، خوێندن لە قوتابخانە، ئیشی کۆمەڵایەتی، ژیان لە دەرەوەی وڵات و ژیانی خێزانی بەدەستی هێناوە.\nهەڵسەنگاندنی لێهاتوویی، پشتڕاستکردنەوە و هەڵسەنگاندنی شیاوبوونی ڕاستەقینەی تاکەکەیە و بە هەڵسەنگاندنی ئەوان لە هەمبەر ڕاهێنانی فەرمی یان پێداویستی پیشەسازی، کارامەیی و زانستی شیاوی پشتڕاست دەکرێتەوە.\nلە هەندێک پیشەی لەپێشوودا پێناسەکراو هەڵسەنگاندن دەکرێت بۆ لێهاتوویی. ئەمە لەڕێگەی بنکەکانی فێرىوونی هەمیشەیی لە سەرانسەری وڵات ئەنجام دەدرێت.\nمەرجی پێویست 23 ساڵ یان زیاتر و لانیکەم سێ ساڵ پێشینەی ئیش لەو بوارەدا کە هەڵسەنگاندنی بۆ دەکرێت. www.frae.is www.naestaskref.is\nڕێنمایی پەروەردە و پيشەگەرى.\nڕاوێژکارانی خوێندن و پیشە بەپێی بارودۆخ دیدار دەکەن لەگەڵ تاکەکاندا و یارمەتیان دەدەن بەپێی حەز و خولیا، کارامەیی و خاڵە بەهێزەکان ئاراستەی تۆژینەوە یان ئیشیان بدۆزنەوە.\nبە مەبەستی زیاترکردنی خۆ ئاگایی، تاوتوێی بوارەکانی حەز و خولیا، دیاریکردنی ئامانج، بەدەستهێنانی زانیاری دەربارەی پڕۆگرامەکانی خوێندن و یارمەتیدان بۆ گەڕان لە کار و پیشە، باش دەبێت لەگەڵ ڕاوێژکاری تۆژینەوە پیشەدا قسە بکەیت.\nڕاوێژکارانی تۆژینەوە و پیشە بەگشتی شیوازەکانی تۆژینەوە لە قوتابخانە فێر دەکەن و پاڵپشتی قوتابیان دەکەن. دەربارەی هەڵسەنگاندنی کارامەییەتیش خزمەتگوزاری پێشکەش دەکەن.\nڕاوێژکارانی خوێندن و پیشە لە هەموو قۆناغەکانی خوێندندا ئیش دەکەن. لە بنکەکانی فێربوون بە درێژایی ژیان، وتووێژ بۆ خەڵک بەخۆڕاییە.


بۆچی ڕەنگی ئاسمان شینەو ڕووناکی خۆریش سپی؟؟ - Xanman خانمان\nHome / زانیاری گشتی / بۆچی ڕەنگی ئاسمان شینەو ڕووناکی خۆریش سپی؟؟\nبۆچی ڕەنگی ئاسمان شینەو ڕووناکی خۆریش سپی؟؟\nديسمبر 07, 2017 Unknown\nبۆچی ئاسمان شینه؟\nره‌نگی شینی ئاسمان به هۆی په‌رش بونه‌وه‌ی تیشكه‌وه‌یه،\nهه‌ر كه تیشك به‌ناو به‌رگه‌هه‌وای زه‌ویدا ده‌ڕوات زۆربه‌ی تیشكه درێژشه‌پۆله‌كانبه‌ڕێكی تێده‌په‌ڕن،\nهه‌وا كاریگه‌رییه‌كه‌ی كه‌م ده‌كاته سه‌ر تیشكه سورو زه‌رد و پرته‌قاڵییه‌كان، بڕێكی زۆر له‌تیشكه كورتشه‌پۆله‌كان له لایه‌ن گه‌رده‌كانی گازه‌وه هه‌ڵده‌مژرێن، تیشكی شینیش كه كورت شه‌پۆله هه‌ڵده‌مژرێت و پاشان به چه‌ند ئاڕاسته‌یه‌كی جیاواز تیشك ده‌داته‌وه و به هه‌موو ئاسماندا په‌رشو بڵاو ده‌بێته‌وه، به‌هه‌ر لایه‌كدا ته‌ماشا بكه‌ین، بڕێك له‌م تیشكه شینه په‌رش بووه‌وه ده‌بینیت له‌به‌ر ئه‌وه‌ی له‌هه‌موو لایه‌كه‌وه تیشكی شین ده‌بینیت، ئه‌وا ئاسمانیش به‌شینی ده‌رده‌كه‌وێت.\nئه‌گه‌ر به شێوه‌یه‌كی ستونی سه‌یری خۆر بكه‌یت ئه‌وا ئاسمان به‌ڕه‌نگێكی كاڵتر ده‌رده‌كه‌وێت، چونكه له‌و ده‌ورو به‌ره‌دا تیشكی شین به‌بڕێكی كه‌متر په‌رشوبڵاو ده‌بێته‌وه، بۆیه له‌و ناوچانه‌دا ره‌نگێكی شینی جوان دروست ده‌بێت په‌روه‌ردگار له قورئاندا ده‌فه‌رمووێت :\n(أَفَلَمْ يَنظُرُوا إِلَى السَّمَاء فَوْقَهُمْ كَيْفَ بَنَيْنَاهَا وَزَيَّنَّاهَا وَمَا لَهَا مِن فُرُوجٍ) ق 6\nده‌ی ئایا سه‌رنجی ئه‌و ئاسمانه‌یان نه‌داوه كه‌له‌سریانه‌وه چۆن درووستمان كردووه‌و ڕازاندومانه‌ته‌وه وه هیچ درزو كه‌لێنێكی تیادانی یه\nغه‌زالی بلیمه‌ت له (الحكمه فی مخلوقات الله) دا ده‌نوسێت: (خوا ئاسمانی به‌ڕه‌نگێ كێشاوه كه‌له‌هه‌موو ڕه‌نگه‌كان بۆ چاو باشتربێ وپته‌وی بكات، گه‌ر ئاسمان تیشك یان ڕوناكی بوایه ئه‌وا زیانی به سه‌یركه‌ر ده‌گه‌یاند.\nسه‌یركردنی شین و سه‌وز له‌گه‌ڵ بینین دا گونجاوه). بۆچی ڕوناكی خۆر سپی یه به‌ڵام ئاسمان سپی نیه شینه؟ لێكدانه‌وه‌ی فیزیایی بۆ ئه‌مه چییه ؟ (زانایان سه‌لماندویانه كه شه‌پۆله‌كانی بنه‌وشه‌یی و شین كورتن و ده ئه‌وه‌نده‌ی شه‌پۆله ڕوناكیه درێژه‌كان په‌رش ده‌بنه‌وه كه توشی ڕه‌نگی سور ده‌بێت. تیشكی سور ده‌سبه‌جێ‌َ بۆناو هه‌وای زه‌وی ده‌گوازرێته‌وه، كه‌چی شه‌پۆلی شین كه كورته هه‌ر له جێ‌ی خۆی په‌رش ده‌بێته‌وه به ته‌نۆلكه هه‌وایی یه‌كان وئاوو تۆزو خۆل كه‌له‌هه‌وادا هه‌یه،ئه‌وه ئه‌و ڕوناكیه په‌رش بوه‌وه‌یه وه ده‌رباره‌ی ئه‌وه‌ی كه بۆچی له‌كاتی خۆرئاوا بووندا ڕوناكی خۆر سورو زه‌رد دیارده‌بێت؟\nخوای گه‌وره له قورئاندا ده‌فه‌رمووێت: [فَلا أُقْسِمُ بِالشَّفَقِ] په‌روه‌ردگار سوێند به زه‌رده په‌ڕده‌خوات. وشه‌ی (الشفق) به زه‌رده‌په‌ڕی ئێواره‌و شه‌به‌قی به‌یانیان ده‌وترێت. شه‌به‌ق چییه كه قورئان سوێندی پێ ده‌خوات و له كاتی سپێده‌و ئێواراندا كۆمه‌ڵه ڕه‌نگێكی جوان به ئاسمان ده‌دات وله سورو زه‌رد پێك دێت وسه‌رنجی خولیا بۆ خۆی ڕاده‌كێشێت؟! له‌ڕووی فیزیاییه‌وه (كاتێ خۆر له كاتی به‌یانیان و ئێواراندا به ئاسماندا شۆربۆته‌وه كۆمه‌ڵه ڕوناكییه‌كی گه‌رم وڕه‌نگاو ڕه‌نگ به ئاسماندا ده‌دات له زه‌ردو سوری فره پله پێكدێت...\nئه‌مه‌ش بۆ ئه‌م ماوه‌یه ده‌گه‌ڕێته‌وه كه پێویسته تیشك له هه‌وادا بیبڕێت، هه‌وای زه‌وی مه‌یلی په‌رش بوونه‌وه‌ی ڕوناكی وه‌نه‌وشه‌یی و شین ده‌كات كه‌له په‌رش بوونه‌وه‌ی ڕوناكی سورو زه‌رد پتره. كاتێ خۆر شۆربۆته‌وه پێویسته ڕوناكی ماوه‌یه‌كی گه‌وره‌تر ببڕێت به‌هه‌وادا له‌و ماوه‌یه كه له‌نیوه‌ڕۆدایه، له‌و په‌رش بونه‌وه‌یه كۆمه‌ڵه ڕوناكیه‌كی زه‌ردو سور ده‌رده‌كه‌ون، تا چاومان بیانبینن).\nبۆچی ڕەنگی ئاسمان شینەو ڕووناکی خۆریش سپی؟؟ بواسطة Unknown on ديسمبر 07, 2017 Rating: 5


مانگی ڕابردوو یازدە كورد لەسێدارە دراون – تۆڕی میدیایی خەڵک\n2019/08/04 - 8:44 AM\nلەماوەی مانگی ڕابردووی زایینیدا هەر سێ ڕۆژ حوكمی هاووڵاتییەكی كورد لە بەندیخانەكانی ئێران جێبەجێ كراوە.\nبە پشتبەستن بە ئاماری تۆماركراو لە ناوەندی ئاماری ڕێكخراوی مافی مرۆڤی هەنگاو، لە ماوەی مانگی ڕابردوودا لانیكەم ١١ هاووڵاتیی كورد لە بەندیخانەكانی ئێران لە سێدارە دراون.\nبە پێی ئەم ڕاپۆرتە، ١٠ هاووڵاتیی خەڵكی پارێزگای ورمێ و هاووڵاتییەكی خەڵكی پارێزگای لوڕستان لە سێدارە دراون.\nهەروەها، هەموو ئەو كەسانە بە تۆمەتی كوشتنی ئەنقەست (قەتڵ) حوكمی سێدارەیان بەسەردا سەپاوە و دوو كەسیان ژن بوون.\nلە ئەعزاز تەقینەوەیەك ڕووی دا


موسڵ بە هێوری ژیانی بۆ دەگەڕێتەوە پاش ئازادکردنى لە داعش | UNDP in Iraq\nموسڵ بە هێوری ژیانی بۆ دەگەڕێتەوە پاش ئازادکردنى لە داعش\nبه‌رنامه‌ى نه‌ته‌وه یه‌كگرتووه‌كان بۆ په‌رپێدان پشتیوانی لە هەوڵەکانی نۆژەندکردنەوەی حکومەتی عێراق دەکات لە دووهەم گەورەترین شاری تازە ئازادکراوی موسڵدا. وێنە: بەرنامەی نەتەوە یەکگرتووەکان بۆ پەرەپێدان لە عێراق/ ٢٠١٧\nموسڵ، 31 – تەمووز- 2017- زیاتر لە یەك ملیۆن هاوڵاتی عێراقی لە موسڵەوە ئاوارە بوون بەهۆی هه‌ڵمه‌ته سەربازیەکان بۆ سەندنەوەی شاری موسڵ لە دەستی رێكخراوى دەوڵەتی ئیسلامی لە عێراق و شام (داعش) کە لە تشرینی یەکەمی 2016 دا دەستی پێکردبوو، لەو کەسانەی کە لە شارکەوە هەڵاتبوون، هێشتا 800،000 کەسیان ئاوارەن. ململانێکە و دوو ساڵ و نیو لە حوکمی داعش بووە هۆی ئەوەی ماڵ و قوتابخانە و دامەزراوە تەندروستیەکان و ژێرخانە گرنگەکانی تر کاول ببن.\nبینای نیشتەجێبوون و بازرگانی کاولبوو لە گەڕەکی عەدەن لە بەشی خۆرهەڵاتی موسڵدا.\nهەزاران ژن و پیاو کە زۆرینەیان لە خێزانی زۆر هەژار و دۆخناسکدان، ئێستا کاریان هەیە و کۆمەڵگاکانیان بنیاد دەنێنەوە و بڕێك پارەیان دەستدەکەوێت کە زۆر پێویستیانە.\nئیبراهیم موستەفا، لەکاتی پاککردنەوەی فولکەیەك لە نزیك گەڕەکی ئەلزوهور، وتی :" من بۆ ماوەی سێ ساڵ لە کاتی ململانێکاندا خێزانەکەم نەدیبوو. ئێستا کە گەڕاومەتەوە، پێویستم بە ڕێگەیەکە تا بتوانم پشتیوانیان بکەم. ئەم کارە یارمەتیدەرمە بۆ ئەم مەبەستە. ئێمەی خەڵکی موسڵ بە چاکی کاردەکەین. یارمەتی یەکدی دەدەین."\nیەکێك لە گەورەترین دامەزراوە تەندروستیەکان لە بەشی خۆرهەڵاتی موسڵدا کە نەخۆشخانەی ئیبن ئەلئەسیرە، بە خراپی کاولکاری بەرکەوتووە.\nشوێن فیشەك دەروازەی نەخۆشخانەی ئیبن ئەلئەسیری تەنیوە لە بەشی خۆرهەڵاتی موسڵدا.\nبەشی خۆرهەڵاتی موسڵ کە لە کانونی دووەمی 2017 دا ئازادکرا لە داعش، لە چاکبونەوەدایە. قوتابخانە و کارەکان کراونەتەوە و نزیکەی هەموو دانیشتوانەکە گەڕاونەتەوە گەڕەکەکانی خۆیان. بەشی خۆرئاوای موسڵ، لە تەمموزی 2017 دا بە تەواوی ئازادکرا، ئەم بەشە لە پۆلێنێکی جیاوازتر دایە. ئاستی کاولکاریەکان لەم بەشەدا خراپترین جۆرە لە عێراقدا. بەشی خۆرئاوای موسڵ نمونەیەكە بۆ یەکێك لە گەورەترین و ئاڵۆزترین ئاستەنگیەکانی سەقامگیرکردنەوە کە تا ئێستا نه‌ته‌وه یه‌كگرتووه‌كان دووچاری بووبێتەوە.\nدامەزراوەی کۆمەککردن بۆ سەقامگیرکردن كه سه‌ر به به‌رنامه‌ى نه‌ته‌وه یه‌كگرتووه‌كانه بۆ په‌رپێدان پشتیوانی حکومەتی عێراق دەکات بۆ سەقامگیرکردنەوەی ئەو ناوچانەی ئازادکراون لە داعش، کە لە 2014 دا دەستی گرت بەسەر موسڵدا و بە خێرایی بڵاو بۆوە بە سێ یەکی وڵاتدا، بە شارە گەورەکانی وەکو ڕەمادی و فەلوجەشدا. لە ئێستادا، ئەم دامەزراوەیە زیاتر لە 1،100 پڕۆژە جێبەجێ دەکات لە 28 ناوچەی گرنگدا، وەکو چاککردنەوەی وێستگەکانی ئاو و کارەبا و پاکژی و شیاندنەوەی دامەزراوە تەندروستی و پەروەردەییەکان و خستنەوەگەڕی ئابوری لەڕێی بەخشینی پارەوە بۆ کاری بچووك و دابینکردنی کار بۆ دانیشتوان، وەکو پاککردنەوەی خۆڵ وخاشاك.\nپیاوانی بەشی خۆرهەڵاتی موسڵ شەقامەکانی شار پەکدەکەنەوە وەکو بەشێك لە پڕۆژەکانی پارە بەرامبەر بە کار.\nتیمی خانمان کە لەلایەن به‌رنامه‌ى نه‌ته‌وه یه‌كگرتووه‌كان بۆ په‌رپێدان پشتیوانیکراون چەندان هەفتە خەریکی پاککردنەوەی دیوار و پەنجەرە ڕەشەکان و گسکدانی زەویەکان بوون.\n"ئێمە سەربەرزین بەوەی جارێکی دیکە شارەکە شیاوی ژیان بکەینەوە"\nئەمیرە ساڵح پەنجەرەی نەخۆشخانەی ئیبن ئەلئەسیر پاکدەکاتەوە.\nئەمیرە ساڵح، کە بێوەژنێکی موسڵە، وتی :" مێردەکەم لە ململانێکەدا کوژرا. دەمەوێت لێرە چەندێك بکرێت کار بکەم بۆ پشتیوانیکردنی خێزانەکەم".\nکرێکارێکی تر، بە ناوی خالیدە سەبری، باسی کارەکانی دەکات کاتێك خانمەکانی تر خەریکی پاککردنەوەی هۆڵەکانن. "ئەمە ڕەش بوو، دیوارەکانیش ڕەش بوون، خۆڵەمێش هەموو شوێنێکی تەنیبوو. خانمان زۆر چاک ئەم کارە دەکەن، بو هەر حاڵ ئێمە پێویستمانە لە ماڵ بێنە دەر. ئێمە سەربەرزین بەوەی جارێکی دیکە شارەکە شیاوی ژیان بکەینەوە"\nقوتابخانەی گۆگجەلی کچان لە بەشی خۆرهەڵاتی موسڵدا کراوەتەوە.\nزۆرینەی منداڵانی موسڵ زیاتر لە دوو ساڵی خوێندنیان فەوتاوە بەهۆی داگیرکاری داعشەوە. به‌رنامه‌ى نه‌ته‌وه یه‌كگرتووه‌كان بۆ په‌رپێدان پۆلە کاولبووەکان دووبارە چاکدەکاتەوە لە هەموو موسڵدا، لەگەڵ زانکۆی موسڵیشدا. بەڕێوەبەری قوتابخانەی گۆگجەلی کوڕان، نەجاح ئیسماعیل وتی :" پەروەردە بناغەی کۆمەڵگایە. لەڕێی پەروەردەوە وڵات بنیاد دەنێیت، لەڕێی خەڵکی ڕۆشنبیرەوە".\nڕه‌سول کە قوتابیە لە قوتابخانەی گۆگجەلی کچان وتەمەن 12 ساڵانه، وتی :" ئێمە قوتابخانە و فێربوونمان خۆشدەوێت چونکە دەتوانن ژیانمان و ڕوانگەکانمان بگۆڕن. ئێمە دەتوانین یارمەتی خەڵکی بدەین ئەگەر زیاتر ڕۆشنبیر ببین"\nدوو خوێندکار لە پۆلێکەوە دەچنە پۆلێکی تر لە زانکۆی موسڵدا.\nخوێندکاران بە خێرایی گەڕانەوە زانکۆی موسڵ پاش ئەوەی لە ئایاری 2017 دا دووبارە کرایەوە بۆ پاککردنەوەی کامپی زانکۆ و تەواوکردنی تاقیکردنەوەکان. خۆشبەختانە هەندێك بیناکان زیانیان بەرنەکەوتبوو یان تەنها بە کەمی زیانیان بەرکەوتبوو. دامەزراوەی کۆمەککردنی سەر بە به‌رنامه‌ى نه‌ته‌وه یه‌كگرتووه‌كان بۆ په‌رپێدان یارمەتیدەرە لە شیاندنەوەی زانکۆکەدا لەڕێی دابینکردنی 50 مۆلیدە و دانانی تیمی پاککردنەوەی زەویەکان و لابردنی داروپەردوو وە شیاندنەوەی شوێنەکانی مانەوەی خانمان و بیناکانی فاکەڵتی پەروەردەی خانمان.\nداعش كتێبخانه‌ی سه‌ره‌كی زانكۆی موسڵيان سووتاند و كاول كرد\nچەکدارانی داعش کە لە بەشی خۆرئاوای موسڵ دەکشانەوە، 72 خەندەقیان لە کۆتای شەقامی نەخۆشخانەی ئەلئەسبە بە درێژایی 7 کیلۆمەتر تەقاندەوە. هەروەها بڕی 10 کیلۆگرام تەقەمەنی دروستکراویان لە ناو پاشماوه‌كاندا شاردبۆوە. ئەمە بوە هۆی ئەوەی شۆفێری ئامبولانسەکان بە خاوی بڕۆن و بەمەش ماوەیەکی 15 خولەکی بە 40 خولەك بڕدرا.\nپاش ئەوەی فەرمانگەى کاروبارى مین سەر بە رێکخراوى نەتەوە یەکگرتووەکان ناوچەکەی پاککردنەوە، تیمێکی پاڵپشتیکراو لەلایەن به‌رنامه‌ى نه‌ته‌وه یه‌كگرتووه‌كان بۆ په‌رپێدان به‌رنامه‌ى نه‌ته‌وه یه‌كگرتووه‌كان بۆ په‌رپێدان بە خێرایی جوڵان بۆ چاککردنەوەی شەقامی نەخۆشخانەکە. ئەمەش لێخوڕینی باشترکردن و کاتی زۆر گەڕاندەوە لەکاتی گواستنەوەی نەخۆش و بریندارە سەختەکاندا بۆ نەخۆشخانە.\nڕۆدنی لیفتس، كه برینپێچێكى ڕێپێدراو لە ژووری فرياكه‌وتن، وتی :" کاتێك ڕێگەکە چاکدەکرێت، دەبێتە هۆی باشتر گەیاندنی نەخۆشەکان"\nکارکردن لەسەر شەقامی سەرەکی بۆ نەخۆشخانەی ئەلئەسبە لە بەشی خۆرئاوای موسڵ.\nگوند و شارۆچەکەکانی چواردەوری موسڵ کە شوێنی کەمایەتیە دۆخناسکەکانن، بە سەختی کاولکاریان بەرکەوتووە. به‌رنامه‌ى نه‌ته‌وه یه‌كگرتووه‌كان بۆ په‌رپێدان پشتیوانی پارێزگای نەینەوا دەکات لە شیاندنەوەی ژێرخان و دابینکردنی هەلی کار بۆ یارمەتیدانی دروستکردنی هەلومەرجی گونجاو تا خەڵکی بتوانن بە سەلامەتی بگەڕێنەوە ماڵوحاڵەکانیان.\nئاندرییاس و سەمیە ئەلغەریب لەنێو یەکەمین دانیشتوانی کەراملس بوون کە گەڕانەوە ماڵوحاڵی خۆیان لە مانگی ئایاردا، دەیانووت چاوەڕێی بینینەوەی گەڕەکە کۆنەکەیانن لە ئاهەنگێکدا. ئاندرییاس وتی :" کەراملس شارۆچکەیەکی خۆشە." داعش دەستی گرت بەسەر کەراملسدا کە 30 کیلۆمەتر لە باشوری خۆرهەڵاتی موسڵەوە دوورە لە ئابی 2014 دا و بووە هۆی هەڵاتنی 650 خێزانی ئەو شوێنە. ئەم شارۆچکەیە لە تشرینی یەکەمی 2016 دا ئازادکرا.\nسەمیە و ئاندرییاس غەریب لە ماڵەکەیاندا لە کەراملس.\nچاککردنەوەی ژێرخانی ئاو لایەنێکی گرنگە بۆ دروستکردنی هەلومەرج تا ئاوارە عێراقیەکان بگەڕێنەوە ماڵوحاڵی خۆیان. شیاندنەوەی وێستگەی پاڵاوتنی ئاوی ئەلقسوور لە بەشی خۆرهەڵاتی موسڵ لە تەواوبووندایە. ئەم وێستگەیە لە ئێستادا ئاوی خواردنەوە بۆ زیاتر لە 300،000 کەس دابین دەکات.\nبەڵێندەرە عێراقیەکان دیوارەکانی نزێك تانکیی پاڵاوتن بۆیاخ دەکەن لە وێستگەی پاڵاوتنی ئاوی ئەلقسوردا لە بەشی خۆرهەڵاتی موسڵ.\nپێش ئەوەی بە سەختی زیانی بەر بکەوێت لە پاشەکشەکردنی داعشدا، وێستگەی پاڵاوتنی ئاوی گوببە (ئەلقوببە) گەورەترین وێستگە بوو لە بەشی خۆرهەڵاتی موسڵدا، کە ئاوی خواردنەوەی بۆ 600،000 کەس دابین دەکرد. پارێزگای نەینەوا و به‌رنامه‌ى نه‌ته‌وه یه‌كگرتووه‌كان بۆ په‌رپێدان سەرپەرشتیاری پرۆسەی شیاندنەوە و چاککردنەوەی دەکەن.\nکرێکارێك لە وێستگەی پاڵاوتنی ئاوی گوببە لە بەشی خۆرهەڵاتی موسڵ.\nکارەکانی چاککردنەوەی وێستگەی پاڵاوتنی ئاوی ئەلسەلامیە لە باشوری موسڵدا لە مانگی ئایاردا تەواو بوو. نزیکەی هەموو کەلوپەل و پاڵنەری ئاو و فلتەرەکان و حەوزەکان یان گۆڕدراون یان چاککراونەتەوە و هێڵی وزەی سەرەکی لە نێوان ئەلسەلامیە و حەمدانیەدا چاککراوەتەوە. سەدان هەزار کەس لە دەشتەکانی نەینەوادا لە ئێستادا ئاوی خواردنەوەیان پێدەگات بەهۆی ئەمانەوە.\nکرێکاره‌كانى وێستگەی پاڵاوتنی ئاوی ئەلسەلامیە.\nخەولە، دانیشتووی ئەلسەلامیە، وتی :" کاتێك وێستگەی پاڵاوتنەکە لەکارکەوتبوو، هەموو ئەو ئاوەی کە لەبۆریەکانەوە دەهات، ئەگەر هەبووایە، پیس بوو. دەبوایە بڕۆشتینایە بۆ سەر ڕووبارەکە بۆ هێنانی ئاو و ئەوەش تەنانەت بەکەڵکی شوشتنش نەدەهات. ئێستا ئاوەکە زۆر باشتره، دەتوانین ڕاستەوخۆ لە بەلوعەکانەوە ئاو بخۆینەوە."\nخەولە لە مەتبەخەکەیدا لە ئەلسەلامیە\nدانیشتوانی موسڵ کار دەکەن بۆ ژیاندنەوەی شارەکەیان و پاککردنەوەی لە پاشماوه‌كانى چەند ساڵەی داگیرکردن و چەند مانگەی ململانێکان. لە نزیك فولکەکە، ئیبراهیم خەریکی پاککردنەوەی خۆڵ وخاشاكه، بەمەش شەقام بە شەقام موسڵ خاوێن دەکاتەوە.\nئیبراهیم وتی :" لێرە لە موسڵ، هیچمان نەما. کارەکانمان، ماڵوحاڵمان، ژیان و گوزەرانمان. بەڵام هێشتا گیانمان ماوە. هەموو گەڕەکەکان یارمەتی یەکدی دەدەن. چاککردنەوەی شارەکەشمان ڕێگەیەکە بۆ ئەنجامدانی ئەم کارە."\nچیرۆکە وێنەکە لە UNDP Stories بڵاوکراوەتەوە\nنوسینی: لیندزی مەکینزی و سارە جاکسۆن-هان.\nوێنە: ئاڵیکس پۆتەر و لیندزی مەکینزی / بەرنامەی نەتەوە یەکگرتووەکان بۆ پەرەپێدان لە عێراق/ ٢٠١٧\nFeb 20, 2019: به‌كۆمه‌كیه‌كى باشى یه‌كێتى ئه‌وروپا، هاندانى كۆمه‌ڵگاكان له ناخۆدا وباشتركردنى فه‌رمانڕه‌وایی به‌رده‌ست ده‌بێت له عێڕاقدا\nJan 22, 2019: به‌رنامه‌ى نه‌ته‌وه یه‌كگرتووه‌كان بۆ په‌رپێدان گفتوگۆى نیشتمانى پێكده‌هێنێت بۆ به ئه‌وله‌ویه‌تكردنى ڕه‌هه‌نده‌كانى ژینگه‌یی له ڕوانگه‌ى عێڕاقى بۆ 2030


ده‌قی ئێمە خاوه‌نی تایبه‌تمه‌ندیی و مۆركی تایبه‌ت به خۆی نییه – Knwe.org\nسەرەکی » ئەدەب - سێبەر و سایە » ده‌قی ئێمە خاوه‌نی تایبه‌تمه‌ندیی و مۆركی تایبه‌ت به خۆی نییه\nده‌قی ئێمە خاوه‌نی تایبه‌تمه‌ندیی و مۆركی تایبه‌ت به خۆی نییه\n-له سه‌ره‌تای كتێبی (شیكردنه‌وه‌یه‌كی بونیادگه‌ری بۆ چیرۆك)ی (رۆلان بارت)دا هاتووه كه هیچ نه‌ته‌وه‌یه‌ك نییه خاوه‌نی چیرۆكی خۆی نه‌بێت. ده‌توانین لێره‌دا زیاد له‌وه بڕۆین و بڵێین هیچ كه‌سێك نییه خاوه‌نی چیرۆكی خۆی نه‌بێت. هه‌ر له سه‌ره‌تای په‌یدابوونی مرۆڤه‌وه، چیرۆكیش په‌یدا بووه، هه‌موو كه‌سێك به‌رده‌وام هه‌وڵ ده‌دات ئه‌وه‌ی بینیویه‌تی و بیستویه‌تی، بۆ ئه‌وانی تری بگێڕێته‌وه. مرۆڤ به سروشت حه‌ز به گوێگرتن له چیرۆك ده‌كات، ئه‌فسانه‌كان پڕن له چیرۆك. گرنگی چیرۆك وای له فه‌یله‌سوفێكی وه‌ك (ئه‌فلاتوون) كردووه، بابه‌ته فه‌لسه‌فییه‌كانی به شێوه‌ی چیرۆك و دیالۆگ بنووسێته‌وه. هه‌روه‌ها ئه‌گه‌ر چیرۆك له ئایینه‌كان ده‌ربهێنین، جگه له چه‌ند ئامۆژگارییه‌ك هیچی وایان لێ نامێنێته‌وه. ئه‌و زانا و وتاربێژه ئایینیانه‌ی بۆ خه‌ڵك قسه ده‌كه‌ن، ئه‌گه‌ر له باسه‌كانیاندا به ته‌نها بابه‌ته ئایینییه‌كان شیبكه‌نه‌وه و ئاماژه به هیچ چیرۆكێك نه‌كه‌ن، گوێگره‌كانیان ناتوانن چێژ له وتاره‌كانیان وه‌ربگرن. كه‌واته مرۆڤ له لایه‌ك چێژ له گێڕانه‌وه ده‌بینێ و له لایه‌كی تریشه‌وه زانیاری وه‌رده‌گرێت.\n-له زۆربه‌ی بواره‌كاندا ئه‌گه‌ر به قووڵی و دوور له هیچ سۆزێكی خۆبینین ته‌ماشای خۆمان بكه‌ین، تا راده‌یه‌ك ده‌گه‌ینه ئه‌و بڕوایه‌ی كه ئێمه له په‌راوێزی جیهاندا ده‌ژین. ناكرێت به چاوێكی گه‌وره‌تر له‌وه‌ی كه هه‌یه سه‌یری خۆمان بكه‌ین. ئه‌وه راسته كه ئه‌ده‌بی گێڕانه‌وه داهێنراوی ئه‌وروپایه، به‌ڵام بۆ هه‌موو نه‌ته‌وه‌یه‌ك و كه‌سێك ئاساییه كه چیرۆكی خۆی هه‌بێت. ئه‌وه‌ی لێره‌دا گرنگه ئه‌وه‌یه كه تۆ تا چه‌ند جێده‌ستی تایبه‌تی و خاوه‌ن مۆركی خۆت له ئه‌ده‌بی گێڕانه‌وه‌دا به‌رجه‌سته ده‌كه‌ین. ئه‌گه‌ر ئێمه به‌و شێوه‌یه ته‌ماشای ئه‌ده‌بی گێڕانه‌وه‌ی خۆمان بكه‌ین، ئه‌وا به هیچ شێوه‌یه‌ك ده‌قی ئێمه نه‌یتوانیوه خاوه‌نی تایبه‌تمه‌ندی و مۆركی تایبه‌ت به خۆی بێت، به‌و شێوه‌یه‌ی له ته‌واوی ئه‌ده‌بی گێرانه‌وه‌ی ئه‌وانی تر جیاواز بێت و بناسرێته‌وه. به‌ڵكو ئه‌وه‌ی هه‌یه له‌ژێر كاریگه‌ری ئه‌ده‌بی گێڕانه‌وه‌ی ئه‌وانی تردایه. تا ئێستا ئه‌وه‌ی من ئاگادار بم، له نێو ئه‌ده‌بی عه‌ره‌بیشدا ئه‌و باسه خراوه‌ته‌ڕوو، زۆربه‌ی ره‌خنه‌گران پێیان وایه كه ئه‌ده‌بی گێڕانه‌وه‌ی عه‌ره‌بی نه‌یتوانیوه به ته‌واوی خاوه‌نی تایبه‌تمه‌ندی و مۆركی تایبه‌تی خۆی بێت، وه‌ك ئه‌وه‌ی كه ده‌وترێت ئه‌ده‌بی فه‌ره‌نسی یان ئینگلیزی یان ئه‌مریكای لاتین.\n-ئه‌و شێوه كاركردنه زیاتر له كۆمه‌ڵه چیرۆكی یه‌كه‌مدایه، مردن و كوشتنی كۆمه‌ڵه‌ی دووه‌م جیاوازه. چیرۆكه‌كانی (یاده‌وه‌رییه‌كانی كۆڵانێكی خاپووركراو) هێڵێكی گشتی پێكه‌وه‌یان ده‌به‌ستێته‌وه، ئه‌ویش رامانه له مه‌رگ، ته‌ماشاكردنی مه‌رگه له چه‌ند رووه‌یه‌كی جیاوازه‌وه، خوێندنه‌وه‌ی ئه‌و ده‌رئه‌نجامانه‌یه كه مه‌رگ ده‌بێته سه‌رچاوه‌یان. بابه‌تی ده‌قه‌كان وه‌ستانه له‌سه‌ر ئه‌و ئاكامه ئاساییانه‌ی مه‌رگ له دوای خۆی به‌جێیانده‌هێڵێت. ئه‌م وه‌ستانه له به‌رده‌م مه‌رگدا، به هیچ شێوه‌یه‌ك وه‌ك گرنگیدان و پیرۆزكردنی مه‌رگ ناكه‌وێته‌وه، ئه‌وه‌نده‌ی وه‌ك رامانێكی ئاسایی ده‌كه‌وێـته‌وه و چه‌ند پرسیارێكی ساده به‌دووی خۆیدا ده‌هێنێت، ئه‌و پرسیارانه‌ی مه‌رگ له ساتێكی زۆر بچووكدا ده‌یانگۆڕێت له شێوه‌یه‌كه‌وه بۆ شێوه‌یه‌كی تر. له ده‌قه‌كاندا مه‌رگ وه‌ك چه‌مكێكی سه‌ربه‌خۆ ته‌ماشا نه‌كراوه، به‌ڵكو زیاتر جیاوازی روانینه‌كان بوونه‌ته هۆی لێدوان له مه‌رگ.


چێشتخانە و ڕێستۆرانتەكان باجەكەی حكومەت لە هاووڵاتیان وەردەگرنەوە - تۆڕی میدیایی خەڵک\nپاشئەوەی حكومەتی هەرێم باجی خواردنی خستە سەر چێشتخانە و ڕێستۆرانتە چوار و پێنج ئەستێرەییەكان، خاوەنی ئەو پڕۆژانە داوای كەمكردنەوەی ئەستێرەكانیان دەكەن، بۆئەوەی ئەو باجە نەدەن بە حكومەت.\nحكومەتی هەرێم بڕیاریدا لەسەدا ١٠ی باج بخاتە سەر ئەو خواردنەی لەچێشتخانە و ڕێستۆرانەتە چوار و پێنج ئەستێرەییەكان دەخورێت، خاوەن پڕۆژەكانیش ڕاستەوخۆ باجەكەیان خستە سەر شانی هاووڵاتییان.\nهەندێك لەخاوەن پڕۆژەكان بۆئەوەی ئەو باجە نەدەن، داوایان كردووە، كە ژمارەی ئەستێرەكانیان بۆ كەمبكەنەوە، بەڵام ئەمەش لەلایەن بەرپرسانی حكومەتی هەرێمەوە ڕەتكرایەوە.\nعەلی ڕەئوف، بەڕێوەبەری گەشتوگوزاری سلێمانی بە(خەڵك)ی ڕاگەیاند، بەپێی كۆمەڵێك ڕێنمایی ئەستێرەی پڕۆژەیەك دیاری دەكەن، بۆیە ئەو خاوەن پڕۆژەیە بەدەستخۆی نییە، ئەستێرەكان زیاد بكات یان كەمی بكات.\nئاماژەی بەئەوەشدا، ئەو شوێنانەی كە ئەستێرەیان پێدراوە، دیارە مەرجەكانیان تێدابووە، بۆیە وەریانگرتووە، ئێستاش بۆنموونە ئەگەر پڕۆژەیەكی خاوەن پێنج ئەستێرە بیەوێت ئەستێرەكانی كەمبكەنەوە، دەبێت خزمەتگوزارییەكانیشی كەمبكاتە بۆ ئاستی ئەو ئەستێرەیەی كە خۆی دەیەوێت.\nباسی لەئەوەشكرد، خاوەن چێشتخانە و ڕێستۆرانتەكان ئەم بڕیارەی حكومەتیان پێ خۆش نییە، بەڵام كە بڕیارەكە دەرچووە بۆ هەموو هەرێمی كوردستانە و دەسەڵاتی ئەوانیشی تێدانییە.\nئەمە لەكاتێكدایە حكومەتی هەرێم بۆ زیادكردنی داهاتی خۆی، باج و ڕسوماتی زیادكردووە، ئەمەش نیگەرانی لای هاووڵاتییان دروستكردووە.\nبەڕێوەبەرایەتی گەشتوگوزاری سلێمانی\nخەڵك- بەپێی ڕێنماییەكی نوێی وەزارەتی ناوخۆی حكومەتی هەرێم، هەر هاووڵاتییەك لەكاتی كڕینی ئۆتۆمبێلی نوێ یان بەناوكردنی ئۆتۆمبێل دەبێت گرێبەستی…\nخەڵك- بۆ مەبەستی گەشتكردن، دەیان هەزار كەس لە شارەكانی ناوەڕاست و باشووری عیراقەوە سەردانی پارێزگای سلێمانی دەكەن. بەپێی ئامارە سەرەتاییەكانی…\nخەڵك- وەزارەتی دارایی و ئابووری حكومەتی هەرێمی كوردستان نیشانەی گلدانەوە (حجز) دەخاتە سەر چەند كۆمپانیایەكی بواری نەوت. بەڕێوبەرایەتی گشتی باجەكان…\nبەلگەکانی پاندۆرا ئابڕووچونێكی گەورەی سەرۆک و کەسایەتییەکانی جیهان ئاشکرادەکات\nخەڵک سەرچاوە: بی بی سی وەرگێڕان: لەنیا نامیق لە یەكێك لە گەورەترین بەدواداچوونەكانی داراییدا، سامان و مامەڵەیەكی ئێجگار گەورەی شاراوەی سەركردەكانی…\n29 ئازار 2021 5.29 pm\nخەڵك- بەڕێوەبەرایەتی گەشتوگوزاری سلێمانی ڕایدەگەیەنێت، حەوت شوێنی گەشتیاریان داخستووە.


کورد لە نێوان خەلافەت و ویلایەتدا\nحکومەتی هەرێم وەکو بازرگانی قاچاخ سەیر ئەکرێت\nنەبوونی ئامانجێک شکستێکی گەورەیە بۆ حکومەتی هەرێم\nبێ گۆڕانێکی ریشەیی کورد ئەبێتەوە بە قوربانیی\nدوای هەڵوەشانەوەی یەکێتیی سۆڤیەت پێش چارەکە سەدەیەک، کۆتایی بە جەنگی ئایدۆلۆجیی هات کە جیهانی کردبوو بە دوو بەرە، بە دوو بلۆکی دژ بە یەکەوە. بە کۆتایی هاتنی جەنگی ئایدۆلۆجیی وڵاتان و میللەتان، لە بری جەنگی ئایدۆلۆجیی گەڕانەوە سەر جەنگی سروشتیی. ئەم جەنگەش بریتییە لە جەنگ بۆ بەرژەوەندیی میللیی و نیشتمانیی خۆیان. ئیتر لە بری هاوپەیمانیی ئایدۆلۆجیی، هاوپەیمانیی بەرژەوەندیی ئابوریی، شارستانیی، ئاینیی و نەژادیی بوونە پێوەری پەیوەندیی هاوپەیمانیان.\nلەگەڵ کەوتنی یەکێتی سۆڤیەت، وڵاتانی ڕۆژئاوا بە سەرۆکایەتیی ئەمریکا جێگای یەکێتی سۆڤیەتیان لەم شوێنانە گرتەوە کە لەڕوی ئابوریی بەتایبەت وزە، جیۆستراتیجیی و جیۆپۆڵەتیکەوە گرنگن. ئەو داشانەیان لابرد کە ببوونە سیمبۆلی نوێنەرایەتیی بلۆکی روسیای سۆسیالیسیتی لە پێش هەموویانەوە سەددام و عێراق. ئەمجار لیبیاو قەزافی، وەک ئێستاش نۆرەی سوریایە کە نازانرێت سەرنەوشتی بەکوێ ئەگات بەهۆی گەڕانەوەی روسیا بەهێزەوە بۆ مەیدان و ڕۆڵ بینینی لە سیاسەتی جیهانییدا. لەگەڵ ڕوخانی سەددام و قەزافی و لاوازبوونی سوریا و میسر بۆشایی هێز لە ناوچەکە دروست بوو کە هەموو لایەک هەوڵ دەدەن ئەم بۆشاییە پڕ بکەنەوە. لە ڕۆژهەڵاتی ناوەڕاست بە هۆی لاوازیی و کەنەفت بوونی وڵاتانی عەرەبیی هەر یەکە لە تورکیا بە پاشخانی خەلافەتی سوننەی ئیسلامی و خەونی ژیانەوەی دەورانی عوسمانییەوە، ئێرانیش بە پاشخانی شۆڕشی ئیسلامیی و هیوای دروستبوونی ویلایەتی فقیە لە سەربنەماى مەزهەبی شیعییەوە هەروەها ئیسرائیل و ڕۆژئاواش بە پاڵنەری ڕاگرتنی هاوسەنگیی هێزو ئاسایش و پاراستنی هێڵەکانی وزە، بەگەرمی لە پێشبڕکێدان و چالاکانە کار ئەکەن بۆ دروستکردنی پایەکانی خۆیان. یەکەم خاڵی نەبەردی یەکلابوونەوەی زۆرانبازیی هێزە تورکیی، ئێرانیی و ئیسرائیلی لەگەڵ ڕۆژئاواییەکان ئێستا لەسوریا و عێراقە.\nهەرچی ئێرانە بە هێزو بازوی ئابوریی نەوت، گروپە شیعەکان، توانای سەربازیی و هەواڵگریی لە حاڵی بەرگرییدایە لە سوریا، لوبنان و عێراق. لە یەمەن لە حاڵى هێرشدایه. ئێران بۆ بەهێزکردنی بەرەی سوریا و عێراق راستەوخۆ لە دەرەوەی سنورەکانی خۆی لە جەنگدایە لەگەڵ تورکیای سوننی. بەڵام لەگەڵ ئیسرائیل و ڕۆژئاوادا لە ڕێکەوتندایە. چونکە لە هەندێک شوێن بەرژەوەندییان یەکە وەکو لە عێراق. بەڵام لە یەمەن و لوبنان بەپێچەوانەوە.\nهەرچی تورکیای عەلەمداری دنیای سوننەو خلافەتە پشتیوانی قوڵی ستراتیژی گەورەی دنیای سوننەی هەیە. تورکیا هەموو توانای خۆی بەکاردەهێنێت بۆ ئەوەی بە شۆڕشی ئیسلامیی دنیای سوننە بتوانێت شکۆی خەلافەتی عوسمانیی بۆخۆی بگێڕێتەوە، کْە ئەمساڵ نەمانی خەلافەتی ئیسلامی سوننەی عوسمانیی ئەبێتە 90 ساڵ.\nتورکیا بەهۆی ئەندامبوونی لە ناتۆدا ناتوانێت وەکو ئێران لە بڕیارداندا سەربەخۆ بێت. بەڵام هیچ گومانی تیادا نییە کە بوونی گروپە سونییەکان لە وڵاتانی ئیسلامییدا بۆ تورکیا هیوایەکی زێڕینە و دەستبەرداریان نابێت. چونکە تورکیا تەنها لە ڕێگەی گروپە سوننە ئیسلامییەکانەوە ئەتوانێت نفوزی خۆی فراوان بکات و خەونەکانی بێنێتە دی. بۆیە لە راستییدا گروپە ئیسلامییەکان لە جیهانی سوننەی ئیسلامییدا تەنها گروپێکن کە تورکیا متمانەیان پێ بکات و زەخیرەی ستراتیجی تورکیان. تورکیا لە پێناوی ئەم گروپانەدا ئامادەیە هەموو ئەو دەوڵەت و تاقمانە بکاتە بە قوربانیی کە لە وڵاتانی ئیسلامییدا دەستەڵاتدارن بەڵام بۆ تورکیا جێگای متمانە نین.\nئیسرائیل وەک تەنها وڵاتێک بە فەرهەنگ و بەهای ڕۆژئاواییەوە لە ناوچەکەدا ڕاستەوخۆ لەگەڵ هەردو هێزی خلافەتی تورکیاو ویلایەتی فەقێی ئێرانی لە ڕوبەڕوبوونەوەدایە. بەڵام لە کاتی ئێستادا هەم هێزی خەلافەت و هەم هێزی ویلایەت هەروەها ئیسرائیلیش لەگەڵ هەردووکیان لە قۆناغی پەیوەندیی تاکتیکیدان. چونکە هیچیان بۆ یەکتر جێگای متمانە نین. هەر یەکەیان بچوکترین فرسەتی بۆ بڕەخسێت لایەنی تر لاواز ئەکات هەتا لەناوی ئەبات.\nئەوەی گرنگە تا ئێستا روسیاو چین وەک دوو هێزی گەورەی جیهانیی زیاتر ڕۆڵی سەیرکەری هەستیار ئەبینن. ئەشێت لەهەر گۆڕانکارییەکی چاوەڕوانەکراودا ئەوانیش بەگەرمیی بۆ بەرژەوەندیی خۆیان بێتە ناو هاوکێشەی هێزو بەرژەوەندییەکانەوە بەدژایەتیی خەلافەت و ویلایەت یان پشتگیری یەکێکیان دژی ئەوی تریان. ئەوەی جێگەی باس و لێکۆڵینەوەو شرۆڤە بێت ڕۆڵی گەلی کوردە لە نێوان خەلافەت و ویلایەتدا. ئایا گەلی کورد هەمان رۆڵی کۆن ئەبینێتەوە کە لە سەدەی (16)وە بینیوویەتی؟ واتە دابەشبوون بەسەر هەردوو هێزی خەلافەت و ویلایەتدا. تا ئێستا گەلی کورد بەتایبەت ئەوەی پێی ئەڵێن دەستەڵات و حکومەت لە کوردستانی باشور بە هۆی هەژاریی فکریی و قاتیبوون لە هەموو عەقڵێکی دروستکەر نەیان توانیووە ناسنامە بۆ دەستەڵات و حکومەت دروست بکەن. بۆیە بۆ هیچ کام لە هێزەکان وەکو لایەنی خاوەن فکر، ئایدیا، سیاسەت و ئامانج سەیر ناکرێت. بەڵکو وەکو ڕاگوزەرێکی بازرگانی قاچاخ سەیری حکومەتی هەرێم ئەکرێت کە بەگوێرەی بەرژەوەندییان مامەڵەی لەگەڵدا ئەکەن. بەڵگەش بۆ ئەمە ئەمەیە:\nلە عێراق تەنها کورد دژی داعش ئەجەنگێت و قوربانیی ئەدات وەکو میللەت. بەڵام هەموو مامەڵە سیاسیی، ئابوریی و ستراتیجییەکان لەگەڵ بەغدا، ئە نقەرە و تاراندا ئەکرێت. واتە کورد دیسان لە خەلفى خەلافەتدا یا لە وەلائى ویلایەتدایە یا ئەمجارە لە خزمەتى هەردوکیاندایە هەموو لا یەکدایە لە یەک کاتدا. نەبوونى هیچ ئامانجێک لە کاتى ئیستادا بۆ خۆى شکستێکی گەورەی بە ناو حکومەتی هەرێمە. بۆیە ئەگەر ئەم سیستەم و حوکمڕانییەی کوردستان هەرچی زوتر گۆڕانی ریشەیى بە سەردا نەیەت ئەوا کورد ئەبێتەوە قوربانیی کێشەی نێوان خەلافەت و ویلایەت کە هەردوکیان بۆ کورد یەک تێڕوانینیان هەیە. ئەمەش ئەمەیە کە کورد وەکو مورتەزەقە بەکاربێنن بۆ بەرژەوەندیی خۆیان. وەک هەمیشە کورد ئەبێتەوە قوربانیی جەنگێک کە خێری بۆ کورد نییە لە سوتان زیاتر.\nئەم نووسینە لە کۆنتراکتەوە وەرگیراوە